Спортски викенд обележиће рукометни дерби: Сивац 69 - Црвенка - Месна заједница Липар\nObjavio Urednik u 3. decembra 2021.\nU poslednjem kolu jesenjeg dela prvenstva u Super B ligi u Sivcu će snage odmeriti domaćin Sivac 69 i Crvenka. Sama činjenica da je reč o komšijskom derbiju govori da će ljubitelji rukometa biti u prilici da gledaju zanimljiv duel. Trener Sivca Branko Žeželj ističe da je evidentno da je forma njegove ekipe u padu, dok je Crvenka u naletu i „vevericama“ prepušta ulogu blagog favorita, ali i podseća da u derbi susretima odlučuje i trenutno nadahnuće, koje će veruje uz podršku sa tribina biti na njihovoj strani. Trener Crvenke Miloš Mitrović pred derbi u Sivcu kaže da od njegovih izabranika očekuje da nastave u ritmu u kojem su odigrali poslednjih 5-6 susreta što u prvenstvu, što u Kupu, i ako igrači ispune ta očekivanja ne strahuje za konačni ishod. Susret rukometaša Sivca i Crvenke će u hali u Sivcu biti odigran sutra, a počeće u 19 časova.\nU poslednjem kolu jesenjeg dela prvenstva u Prvoj ligi za rukometašice Ženski rukometni klub „Krule“ dočekuje ekipu „Spartaka“ iz Debeljače. U sivačkoj hali ovaj susret će biti odigran u nedelju, a počeće u 19 časova. Ženski rukometni klub „Laki“ iz Crvenke dočekuje ekipu Slovena iz Rume. I „Laki“ će poput rukometaša Crvenke svoj meč kao domaćin protiv Slovena odigrati u Ruskom Krsturu, a susret će sutra početi u 13 časova.\nPred odbojkašima i odbojkašicama Hajduka ovog vikenda je osmo kolo prvenstva. Odbojkaši Hajduka u osmom kolu drugoligaškog prvenstva dočekuju ekipu Dunav volej iz Novog Sada. Trener odbojkaša Milorad Lazić ističe da nakon prošlonedeljne najslabije partije u dosadašnjem delu sezone njegovi izabranici imaju priliku da protiv odlične ekipe Dunav volej poprave utisak, jer je evidentno da protiv najboljih ekipa odbojkaši Hajduka pružaju i najkvalitetnije partije. Susret odbojkaša Hajduka i Dunav voleja iz Novog Sada će u hali Osnovne škole „Petefi bigada“ biti odigran u nedelju, a počeće u 20 časova.\nOdbojkašice Hajduka u osmom kolu prvenstva u Prvoj vojvođanskoj ligi gostuju u Subotici gde se sastaju sa ekipom Spartak 2. Domaćin je favorit, a odbojkašice Hajduka najavljuju da će pokušati da otkinu bar jedan set što bi im mnogo značilo za podizanje samopouzdanja. Susret odbojkašica Spartaka i Hajduka će u Subotici biti odigran u nedelju, a počeće u 13 časova i 30 minuta.\nKošarkaši Hajduka u desetom kolu prvenstva u Prvoj regionalnoj ligi Srbije gostuju u Rumi gde će se sastati sa Slovenom. Kuljani su sigurni učesnici predstojećeg plej ofa, jer su na drugoj poziciji na tabeli, dok Sloven nema izgleda da izbori plasman u plej of, tako da bodovi iz ovog duela nemaju značaja,pa će susret u Rumi trener košarkaša Hajduka Danilo Borović iskoristiti da pruži priliku igračima koji su u dosadašnjem delu sezone manje igrali, naravno očekujući i od njih da nastave pobednički niz. Susret košarkaša Slovena i Hajduka će u Rumi biti odigran u nedelju, a počeće u 17 časova.\nKošarkašice Sivca u desetom kolu prvenstva u Prvoj regionalnoj ligi idu u goste Vizuri u Beograd. Susret će biti odigran sutra, a počeće u 18 časova i 30 minuta. Košarkaši Sivca u desetom kolu prvenstva u Drugoj regionalnoj ligi sutra gostuju u Zrenjaninu gde će od 14 časova i 30 minuta odigrati susret sa ekipom Petrovgrada.\nKuglaši Hajduka koji trenutno vode u Prvoj vojvođanskoj ligi u desetom kolu prvenstva idu u goste ekipi „SPENS“ u Novi Sad. Domaćin je na sedmom mestu na tabeli, a Kuljani, svesni liderske pozicije poručuju da i u Novom Sadu moraju pružiti svoj maksimum i tako pokazati da nisu slučajno prvi. Kuglaški susret „SPENS“ – „Hajduk“ će u Novom Sadu biti odigran u nedelju, a počeće u 15 časova.


RTCG - Radio Televizija Crne Gore - Nacionalni javni servis :: Turizam i ekologija :: Stari Bar ovjekovječen u bronzi\n09. 09. 2021. 20:48 >> 20:49 2\nMaketa prikazuje kompletno utvrđenje unutar zidina kao i okolinu grada, sa detaljnim prikazom kako Stari grad izgleda danas, kao i narativni opis grada na crnogorskom, engleskom jeziku i Brajevom pismu.\nMaketa doprinosi popularizaciji i prezentaciji kulturnog dobra, kao i širenju saznanja o njegovoj vrijednosti i značaju. Takođe, doprinosi i dostupnosti kulturnog dobra za osobe sa invaliditetom. Urađena je od trajnih materijala - bronze i kamena, pogodnih da izdrže sve vremenske neprilike, saopšteno je iz Opštine Bar.\nIzrada makete je finansirana iz projekta FORTITUDE u okviru Programa Interreg Hrvatska-Bosna i Hercegovina-Crna Gora.\nProjekat FORTITUDE ukupne vrijednosti 1,6 milona eura, zajedno sprovode Opštine Bar i Herceg Novi, Gradovi Banja Luka i Karlovac uz vodeće partnerstvo Tvrđave kulture Šibenik.\nProjekat Starom gradu Baru donosi niz novih sadržaja čiji je cilj doprinos razvoju turizma i očuvanju kulturne i prirodne baštine\nZa stabla uništena u požaru 36.880 eura\nOtvoren Dnevni centar za starije\nBesplatni tableti za đake, investicije u škole


Pišu: Amra Zejneli i Luljeta Krasniqi\nPredstavnici civilnog društva protive se visokim platama poslanika u jednoj siromašnoj zemlji, kao što je Kosovo. Oni pritom dodaju da poslanici uzimaju nezaslužene plate koje prelaze 2.000 evra.\nNa Kosovu, 120 poslanika osim mesečne plate u visini od 1.500 evra, dobija dodatna materijalna sredstva za sednice, za rad i učešće u skupštinskim odborima, te za rad u drugim telima van redovne delatnosti.\nU skladu sa tim poslanici, pored plate za dve redovne sednice, tokom meseca dobijaju dodatak od 240 eura, a za učešće u skupštinskim odborima dobijaju 160 eura. Na kraju, uz sve te dnevnice, mesečna plata poslanika prelazi 2.000 eura.\nPravilnikom Skupštine Kosova, poslanici uživaju i pravo na pokrivanje troškova boravka i putnih troškova poslanika unutar i van zemlje po službenoj dužnosti, zatim dodatak za učešće u skupštinskim odborima, pokriće telefonskih i naftnih troškova.\nDnevnica za Makedoniju je donedavno bila 240 eura, pa je onda snižena na 120, a isto toliko iznosi za Albaniju i Crnu Goru. Dnevnice za zvanične posete zemljama Evropske unije su više od 200 eura.\nPoređenja radi, osnovica plata poslanika u Srbiji je 1.000 evra plus dodaci, u Crnoj Gori prosečna plata poslanika za jul ove godine iznosila je blizu 1.500 evra, a nešto bolja od Kosova je Bosna i Hercegovina, u kojoj se primanja tamošnjih poslanika, uz sve dodatke, kreće između 2.400 – 3.250 evra, na osnovu podataka Centara civilnih inicijativa (CCI).\nTrenutna situacija na Kosovu je takva da će poslanici novog saziva najverovatnije dobiti platu za ovaj mesec, iako nisu završili konstituisanje Skupštine koje je počelo 3. avgusta. Bilo je šest takvih pokušaja i nije poznato kada će se ono završiti.\nJedino su verifikovani njihovi mandati i položena je zakletva, što je dovoljno da se kvalifikuju za mesečna primanja.\nSala Skupštine Kosova\nNevladina organizacija "Politifakte" inicirala je i on-line peticiju putem koje se od Ministarstva finansija zahteva da poslanici ne dobiju platu sve dok ne odrade svoj posao.\n"Poslanici Skupštine Kosova, na žalost, osim što ne rade posao za koji su izabrani da rade, ne sprovode ustavne obaveze i pored toga što su položili zakletvu da će očuvati ustavnost, oni time doprinose i gubitku miliona evra u mnogim sektorima", ističe rukovodilac u "Politifakte" Aljbert Krasnići.\nHarmonizovati plate sa primanjima građana\nZbog neformiranja novih institucija, Kosovo je izgubilo 16 miliona evra od Međunarodnog monetarnog fonda (MMF). Zbog toga postoji rizik da Kosovo ostane i bez dodatnih 50 miliona evra od Evropske unije, koji su trebali da podrže budžet u oblasti reforme javne administracije i upravljanja javnim finansijama.\nPeticiju koja je u toku podržali su i ostali predstavnici civilnog društva.\nJeton Zulfaj iz pokreta "Folj" (Progovori) navodi za Radio Slobodna Evropa (RSE) da su plate poslanika visoke, u poređenju sa prosečnom platom na Kosovu. Plate na Kosovu se kreću od 130 do 400 eura.\n"Plate poslanika se trebaju razmotriti, imajući u vidu minimalnu i prosečnu platu na Kosovu koja je niska. Njihove plate se donekle trebaju i harmonizovati sa građanima koje oni predstavljaju. Na Kosovu nema ni nekog ekonomskog rasta, koji bi obrazložio tolike plate poslanika Kosova", kaže Zulfaj.\nPravila su takva da poslaniku, i nakon završetka redovnog mandata, pripada mesečni prihod za period od godinu dana, ukoliko se ne vrati na radno mesto koje je imao pre izbora za poslanika.\nU slučaju prevremenog raspuštanja, poslanici takođe primaju plate do kraja predviđenog mandata.\nU međuvremenu, Kosovo se i dalje suočava sa visokom stopom siromaštva i nezaposlenosti, koja iznosi više od 26 posto.


RTCG - Radio Televizija Crne Gore - Nacionalni javni servis :: Društvo :: Odložena vanredna Skupština akcionara Luke Kotor\n14. 03. 2020. 16:01 >> 16:00 0\nOdbor direktora Luke Kotor odložio je vanrednu Skupštinu akcionara koja je bila zakazana za ponedjeljak i zadužio menadžment da predloži mjere kako bi se preduprijedili rizici po solventnost, likvidnost i održivost poslovanja kompanije, zbog aktuelne situacije u vezi koronavirusa.\nOdbor direktora je odluku o odlaganju vanredne Skupštine akcionara donio na osnovu Naredbe za preduzimanje privremenih mjera za sprječavanje unošenja u zemlju, suzbijanje i sprječavanje prenošenja novog koronavirusa.\n“Odbor direktora će novi termin održavanja vanredne Skupštine akcionara utvrditi nakon isteka perioda propisanog naredbom”, navodi se u saopštenju Luke Kotor.\nOdbor direktora je takođe razmotrio Informaciju o zabrani uplovljavanja svih kruzera i jahti u luku kotor do 2. aprila.\n“Donijet je zaključak kojim se izvršni menadžment zadužuje da naloži nadležnim službama da pripreme analizu ekonomskih efekata po poslovanje Luke Kotor za period trajanja zabrane uplovljavanja svih kruzera i jahti, kao i analizu mogućih ekonomskih efekata u slučaju produženja zabrane”, navodi se u saopštenju.


Svečani prijem za donatore i prijatelje Prihvatilišta za decu - Studio B\nSvečani prijem za donatore i prijatelje Prihvatilišta za decu\nSvečani prijem za donatore i prijatelje Prihvatilišta za decu Studio B, Beoinfo\nBeogradBeograd Pocetna 20. 03. 2019. 17:37:00\nPovodom 61. godine postojanja Prihvatilišta za decu Beograda organizovan prijem za donatore i prijatelje ove institucije. Kao znak zahvalnosti simbolično su uručeni ključevi ove institutije svima koji su pomogli rad Prihvatilišta. Na ovaj način zahvalnost iskazana i Studiju B.\nPrijem je organizovan u novoj zgradi u Ulici Živka Davidovića 64 na Zvezdari, a gradska sekretarka za socijalnu zaštitu Nataša Stanisavljević je tom prilikom istakla značaj postojanja ove ustanove za jedan dvomilionski grad. Ona je podsetila da je Prihvatilište ustanova od posebnog značaja za Grad Beograd, jer se u njoj zbrinjavaju mladi od sedam do 18 godina, koji su žrtve nasilja, zlostavljanja i zanemarivanja, žrtve trgovine ljudima, deca ulice i bez roditeljskog staranja.\n– Prihvatilište za decu Beograda je sada samostalna ustanova koja pruža usluge u novom, daleko većem i lepšem objektu i to je dokaz da smo ispunili naše obećanje. Ovaj prostor u kome se sad svi nalazimo, od 1.700 kvadratnih metara, ima sve neophodne kapacitete i uslove i može da primi znatno veći broj dece. Kapacitet usluge Prihvatilišta je 48 korisnika, dok uslugu Svratišta može da koristi 30 korisnika. Objekat je opremljen u skladu sa najvišim propisanim standardima za ovakvu vrstu usluge – podsetila je Stanisavljevićeva.\nOna je zahvalila na donacijama, sponzorstvu, pomoći i podršci koju su pružili svi ljudi dobre volje i društveno odgovorne kompanije i odala priznanje zaposlenima u Prihvatilištu, koji sa velikom ljubavlju i pažnjom rade težak i odgovoran posao.\n– Ovo je jedan od najlepših projekata koji smo zajedničkim snagama sproveli, njime smo uspeli da deci iz Prihvatilišta omogućimo bolje i kvalitetnije uslove za život, jer je upravo naša odgovornost da pružimo podršku deci bez roditeljskog staranja, da im pokažemo da nisu zaboravljena i nisu nevidljiva. Mi smo tu za njih i tako će uvek i biti – naglasila je Nataša Stanisavljević.\nRukovodilac Prihvatilišta Danijela Stajković zahvalila je donatorima na pomoći, podsetivši da je uz sredstva Grada Beograda ova ustanova danas u potpuno novom i opremljenom prostoru, koji će omogućiti mnogo bolji rad sa decom.\n– Sva deca koja su prošla kroz ovu kuću, zahvaljujući upravo vama, osetila su da postoji jedan prelep svet izvan onog teškog u kome su se našli, i da ih taj svet dočekuje raširenih ruku i otvorenog srca. Vi ste omogućili da se ne osećaju zaboravljena i odbačena, podstakli im motivaciju za promene i pokazali im bezbroj lepih stvari kojima mogu i treba da se raduju. Druženjima i posvećenošću otvorili ste vrata jednom divnom svetu koji oni nisu poznavali – istakla je Danijela Stajković.\nTom prilikom, donatorima i prijateljima Prihvatilišta simbolično su uručeni ključevi ove institutije, a pored predstavnika društveno odgovornih kompanija, diplomatskog kora, medija i pojedinaca, ovo priznanje uručeno je i predsedniku opštine Zvezdara Milošu Ignjatoviću i direktorki Gradskog centra za socijalni rad Zorici Pavlović.\nPrihvatilište za decu i mlade, pored senzorne sobe, ima i odvojeni deo za nove korisnike, gde se obavlja prijem, dok će se tek nakon procene odlučivati o najboljem mestu za zbrinjavanje. Prihvatilište sada ima i 16 spavaćih soba za decu, odvojene prostorije za dnevni boravak i za individualne tretmane. Takođe, deci je pruženo mnogo novih i kreativnijih sadržaja, različite radionice, biblioteka sa informatičkom prostorijom, muzička soba, dve sale za radionice, sala za vežbanje i drugi sadržaji koji prate najsavremenije standarde u opremanju ustanova socijalne zaštite.


(ne baš tako) Tajni dnevnik (ne baš tako) supermame: Aplikacija - "mobile pocket"\nAplikacija - "mobile pocket"\nVeć sam spominjala da sam sakupljač raznoraznih kartica koje potrošačima donose popuste, tako da je prosto neverovatno kako sam za ovu aplikaciju tek sad saznala. Reč je o aplikaciji "mobile pocket" koja vam omogućava da sve svoje kartice držite na jednom (virtuelnom) mestu.\nOno što mi se odmah dopalo je što pored ponuđenih kartica možete da dodajete svoje, kao i da menjate postojeće (naziv i fotografiju). Kartice možete složiti po alfabetnom redu, ili ostaviti da stoje po redu kojim ste ih i dodali. Takođe možete i ručno da ih pomerate, pa da ih grupišete po vrsti ili po tome koliko ih često upotrebljavate, recimo.\nUkoliko želite možete napraviti "mobile pocket" nalog ili se ulogovati sa već postojećim nalogom koji koristite za gugl ili fejsbuk. Upotreba naloga vam omogućava da uvek lako pristupite svojim podacima. Na aplikaciju je moguće staviti šifru, kao i aktivirati opciju kojom se nakon 10 pogrešno unetih šifri svi podaci brišu. Naravno, podaci se ne brišu sa vašeg naloga, već samo sa uređaja, tako da im posle bez problema možete pristupiti.\nOsim što vam omogućava da sve svoje kartice držite na jednom (virtuelnom) mestu i da tako rasteretite svoj novčanik (ali i mobilni telefon, jer više nema potrebe za nekoliko pojedinačnih aplikacija), ova aplikacija olakšava upotrebu iste kartice među članovima porodice. Više nema potrebe da fizički razmenjujete karticu, već je dovoljno da svako na svoj telefon instalira ovu aplikaciju. Zahvaljujući tome više vam se neće događati da na kasi shvatite da kartica ipak nije kod vas, jer je mobilni telefon bar uvek tu.\nKartice koje redovno koristim ću ipak nastaviti da nosim u novčaniku, ali sam ovom aplikacijom bar rešila problem onih koje su tu "za svaki slučaj", iako ih ne koristim :)\nОзнаке: android, aplikacija, kartica, klub, loyalty, popust\nDynasty 11. октобар 2016. 13:19\nImas odlican blog, pratim te, pogledaj i ti moj blog, pa me zaprati ukoliko ti se dopadne :*\nUnknown 13. октобар 2016. 17:10\nHvala puno, pogledaću :)\nDojenje - istine i zablude (moje iskustvo)\nPost-porođajni biseri :)


Evropska agencija za lekove počela da razmatra dokumentaciju vakcine Sputnjik V – Naši u svetu\nObjavljeno 04/03/21 u 11:00\nU pitanju je prva vakcina protiv Kovid-19 koja se ne proizvodi na teritoriji EU, a koju je EMA uzela u razmatranje.\nSputnik V je razvio ruski Nacionalni centar za epidemiologiju i mikrobiologiju Gamaleja, a podnosilac zahteva za odobravanje ovog leka iz EU je R-Pharm Germani GmbH.\nU EMA navode da dosadašnje studije pokazuju da Sputnjik V pokreće proizvodnju antitela i imunih ćelija koje ciljaju SARS-CoV-2 koronavirus i mogu pomoći u zaštiti od COVID-19.\nEMA će proceniti podatke kako bi odlučila da li su ”koristi vakcine veće od rizika”, kao i usklađenost Sputnjika V sa uobičajenim EU standardima za efikasnost, sigurnost i kvalitet.\nU ovom trenutku u EMA još ne mogu da procena kada će izaći sa konačnom procenom vakcine, ali navode da očekuju da će im biti potrebno ”manje vremena od uobičajnog” zbog do sada obavljnog posla.\nRuski fond za direktne investicije saopštio je da će EMA proceniti uskladnjenost Sputnjika V sa standardima EU kada je reč o efikasnosti, bezbednosti i kvalitetu, prenosi agencija RIA Novosti.\nMađarska i Slovačka su već odobrile primenu Spunjika V, ne čekajući da vakcinu odobri EMA.\nRuska novinska agencija navodi da je Sputnjik V do sada registrovan u 42 države.\nOglasila se Evropska komisija\nBRISEL, 4. marta ( Tanjug) – Evropska komisija kaže da se sa proizvođačima ruske vakcine Sputnjik V ne razgovara o upotrebi njihove vakcine u zajedničkoj EU strategiji vakcinacije.\n”Zato što neka vakcina dobije odobrenje Evropske agencije za lekove ne znači da treba da bude uključena na listu vakcina obuhvaćenu EU strategijom vakcinacije”, rekao je portparol Komisije, Erik Mamer.\nPovodom saopštenja da je Evropska agencija za lekove uzela u proceduru zvaničnog razmatranja rusku vakcinu protiv Kovid-19, Sputnjik V, u Evropskoj komisji naglašavaju ”jasnu razliku” između odobrenja za upotrebu vakcine na EU tržištu i EU strategije vakcinacije kojom se zajednički naručuju vakcine za svih 27 država članica.\n”Strategija EU vakcinacije razvija se i primenjuje u saradnji Evropske komisije i zemalja članica. One mogu da odluče da integrišu novu vakcinu u postojeći potrfolio, ali o tome se trenutno ne razgovara”, kažu u Komisiji.\nEK kaže da ”pozdravlja” svaku pojedinačnu inicijativu zemalja članica i ”razmatra dodatne opcije” kako bi na nacionalnom nivou poboljšale postojeći zajednučki prostup vakcinaciji u EU.\nDodaje se da je EK u ime EU već sklopila ugovore o nabavci dovoljnih količina vakcina (2, 6 milijardi doza sa šest kompanija) kako bi se ispunio cilj od 70 procenata vakcinisanih Evropljana do kraja leta.\nU Briselu naglašavaju i da se prilikom odobravanja vakcina za upotrebu na EU tržištu ne rukovode geopolitikom, već procenom kvaliteta, efikasnosti i bezbednosti vakcine.\nPredstavnički dom američkog Kongresa otkazao sednicu za danas posle upozorenja policije


SLOVENIJA PODRŽAVA OGRADE - Srbsko-bos Info desk - www.morel.si\nLUKSEMBURG, (MOREL/FoNet) - (Ne)odstupljeni ministar unutrašnjih poslova Slovenije Aleš Hojs podržao je danas poziv 12 članica Evropske unije da se evropskim sredstvima finansira postavljanje ograda na spoljnim granicama Unije, iako Slovenija nije među potpisnicama pisma koje je upućeno Evropskoj komisiji.\nPismo su uputili ministri unutrašnjih poslova Litvanije, Austrije, Bugarske, Kipra, Češke, Danske, Estonije, Grčke, Mađarske, Letonije, Poljske i Slovačke, a naveli su da je "podizanje fizičkih barijera delotvorna mera zaštite granica koja služi interesima čitave Unije, a ne samo zemalja na prvoj liniji".\n"Slovenija podržava predlog 12 članica", kazao je Hojs na konferenciji za novinare u Luksemburgu nakon današnjeg sastanka ministara unutrašnjih poslova članica Evropske unije, prenosi Hina.\nDodao je da Ljubljana podržava i zahtev da se podizanje ograda finansira evropskim sredstvima, iako Slovenija tu nema finansijskog interesa jer nema spoljnu granicu Evropske unije.\nEvropska komesarka za unutrašnje poslove Ilva Johanson kazala je da razume da neke države na granicama postavljaju ograde, ali se protivi da se to radi uz pomoć zajedničkih evropskih sredstava i smatra da problem migracija treba rešavati u paketu o azilu i migracijskoj politici Unije.\nHojs je rekao da se ne slaže s njenom ocenom i podsetio je da je Slovenija 2015. i 2016. godine većinu svoje granice prema Hrvatskoj zaštitila ogradom, dodavši da će nastaviti sa gradnjom barijera. (kraj)


"Dijalog moguć u martu, dogovor do sredine godine" - Radio Kontakt Plus\n"Dijalog moguć u martu, dogovor do sredine godine"\n13:54, 24.02.2019Izvor: RTS, Tanjug\n"Ako se u martu, aprilu i maju bude dovoljno pregovaralo, postojaće okvir koji će omogućiti da se do sredine godine postigne dogovor," kaže kosovski ministar spoljnih poslova Enver Hodžaj.\nHodžaj je za bečki Standard izjavio da je moguće da Priština i Beograd još u toku ove godine postignu dogovor.\n"U martu će biti održan prvi sastanak, ali to ne zavisi samo od nas, već i od mogućnosti šefice evropske diplomatije Federike Mogerini da okupi dve delegacije", istakao je Hodžaj.\nNa pitanje da li će Priština ukinuti takse, zbog kojih Beograd ne želi da nastavi dijalog, Hodžaj je izbegao odgovor, rekavši da je Priština veoma zainteresovana da ima "zajedničku poziciju" i da se "razvije tempo", kako bi se pregovaralo sa Beogradom.\n"Najpre će biti održano oko pet sastanaka u Briselu, a potom će predsednici, predsednici skupština, premijeri i ministri spoljnih poslova da se sastanu na jednoj konferenciji", rekao je Hodžaj iznoseći mogući scenario.\nUpitan da li će ta konferencija biti održana u Vašingtonu, Hodžaj je napomenuo da to zavisi od Brisela i Amerikanaca.\n"Bez priznanja neće biti sporazuma"\n"Bez priznanja i članstva u UN neće biti sporazuma", podvukao je Hodžaj.\nNa pitanje da li očekuje da će Rusija i Kina dati pristanak u Savetu bezbednosti UN-a, on je ukazao da je ruska politika do sada tvrdila da ne priznaje Kosovo zbog Srbije, što znači da, ako bude bilo dogovora sa kojim se slaže Beograd, Rusija pravno, politički i moralno neće više imati ništa protiv, a to, dodao je, važi i za Kinu.\n"Mi ćemo sporazum potpisati tek kada vidimo da postoji podrška u Savetu bezbednosti UN. Za to moraju postojati garancije. Ako dogovor podrže samo skupštine u Srbiji i na Kosovu, to je nedovoljno", istakao je Hodžaj.\nUveren je da sve to može da se ostvari još u toku ove godine. Podvukao je da je put Srbije u EU vezan za normalizaciju odnosa sa Prištinom.\n"Put Srbije u Evropu ide preko Prištine. Srbija mora jasno priznati Kosovo", ukazao je Hodžaj.\n"Mi smo spremni da pregovaramo o ratnoj odšteti. Biće reči i o temama kao što su privreda i trgovina", navodi Hodžaj.\n"EU treba da izvrši pritisak na Srbiju"\n"Radi se o hibridnom ratu. Srpski ministar Ivica Dačić je podržan od strane ruskih savetnika u korumpiranju tih država novcem kako bi povukle priznanje. To je miniralo dijalog", kaže Hodžaj.\nStav Prištine je, ističe, da nema promene granice. "Želimo da državu, koju smo počeli da stvaramo od 2008, uvedemo u celini u članstvo UN. Mi smo država, i države mogu da postoje unutar i izvan UN", poručio je Hodžaj.\nNa pitanje šta je Prištini važnije - članstvo u EU ili sprečavanje promene granice, razmene teritorija, odgovorio je da je članstvo u svetskoj organizaciji veliki cilj.\n"Razmena teritorija je scenario, kako se sporazum može podržati sa određenim sadržajima. Ali, mi to ne podržavamo", poručio je Hodžaj.\nNapomenuo je, da je pitanje koliko ljudi na severu veruju u kosovske institucije.\n"Srbija je uvek zloupotrebljavala te ljude, ali radi se samo o maloj grupi, od oko 30.000", naveo je ministar dodajući da sever čini osam do devet odsto teritorije.\nHodžaj je rekao da "2013. godine nismo bili ni blizu toga da Srbija prizna Kosovo", ali da je sada to "glavna tema".\n"Pitanje je, da li će Srbija izabrati hrvatski model ili će pokušati da sebi kupi vreme", smatra je Hodžaj.\nNa konstataciju da je hrvatski model značio to da je deo Hrvatske u kojem žive Srbi nakon rata u potpunosti integrisan u državu, on je rekao da "ponekad postoje interesantna vremena, kada su ljudi spremni na promene".\nTagovi: KosovoSrbijaDijalogEnver Hodžaj


Ramić: Firmama u RS-u koje ne otpuste povratnike bit će refundirani doprinosi za tri mjeseca\nEdin Ramić, federalni ministar izbjeglih i raseljenih, je danas u Sarajevu kazao da će svim poljoprivrednim proizvođačima koji su povratnici u RS, biti refundirani troškovi i da će pokrenuti nabavku repromaterijala za jesenju sjetvu.\nKazao je da će firmama u RS-u koje upošljavaju tri i više povratnika i ne otpuste ih, biti refundirani svi doprinosi za tri mjeseca.\n– U skladu sa zaključkom Vlade FBiH kao resorni ministri promijenili smo svoje programe i namjene utroška sredstava na način da se prilagodimo aktuelnim izazovima i spriječimo negativne posljedice koje će biti prisutne zbog epidemje virusa Covid-19. Sektor za održivi povratak, pri Ministarstvu rasljenih osoba i izbjeglica, već prošle sedmice objavio je javni poziv da ćemo refundirati sve troškove poljoprivrednih proizvođača, onih koji su se vratili, na području entiteta RS. Istovremeno ćemo pokrenuti aktivnosti da nabavimo repromaterijal za jesenju sjetvu. Uvijek u vrijeme kriza poljoprivreda je nešto što je aktuelno – rekao je Ramić na današnjoj press konferenciji u Sarajevu i dodao:\n“Nastavit ćemo sa svojim projektima. U okviru poljoprivrede mi smo imali značajan iskorak po pitanju novozaposlenih u entitetu RS. Danas su ta radna mjesta ugrožena, tako da ćemo u narednom periodu objaviti javni poziv, a već smo postavili obavještenje u kojem ćemo sve one firme koje imaju tri i više zapsolenih pozvati da ne otpuštaju radnike. Oni koji ne budu otpustili radnike, mi ćemo im refundirati za tri mjeseca doprinose za sve uposlene povratnike na području entiteta RS”.\nTags ⁰ izdvojeno


Šta će biti sa đacima? - ePancevo\nMinistar prosvete Mladen Šarčević navodi da se razrađuje više scenarija kako da se završi ova školska godina i kako da se realizuju upisi đaka u srednje škole i na fakultete.Precizira da se razrađuje nekoliko modela kako će se završiti školska godina ako škole budu zatvorene zbog novog korona virusa do 1. maja, 15. maja, 31. maja, 15. juna ili pak do kraja juna. Sve opcije se razmatraju, kaže ministar, i dodaje da sve u velikoj meri može da se završi na daljinu. Napominje da će biti posebno razrađen model upisa dece u specijalizovana odeljenja srednjih škola i gimnazija.\nVidećemo da li je moguće to izvesti onlajn, u kojoj meri će se to doraditi kada se steknu uslovi da se ide na nastavu. Mi smo tek pri kraju prve nedelje rada na daljinu. Imamo dovoljno vremena ispred sebe, regularna školska godina traje do 31. avgusta, što ne znači da ćemo u avgustu ići u školu, naglasio je ministar.\nKako kaže, osnovni cilj učenja na daljinu je da se ostvori dobar kontinuitet, a da li se u tome uspelo znaće se kada se đaci vrate u školske klupe i kada se uradi prava evaluacija. Očekuje da će postignuće biti bolje u osnovnom i srednjem obrazovanju, nego na visokom (fakultetima). Što se tiče upisa dece i prvi razred osnovne škole ministar kaže da je dovoljno da ih škole sada evidentiraju – telefonski ili mejlom, a da će kasnije (kada uslovi dozvole) biti obavljeni i sistematski pregledi budućih prvaka i psihološko testiranje.\nSada bi roditelji trebalo da vode dete na lekarski pregled za upis u prvi razred. To nećemo da radimo, možemo to da obavimo u junu, julu, avgustu. I u redovnim uslovima se dešava da preglede roditelji urade u avgustu pa im niko nije zamerao, naveo je Šarčević.


Pčelaru sa Ljubomira medvjed uništio košnice i pojeo med | Trebinje Live\nPčelaru sa Ljubomira medvjed uništio košnice i pojeo med\nNa imanju Nikole Rakića u selu Ukšići na Ljubomiru kod Trebinja medvjed je za dvije večeri uništio pet košnica, izvadio i pojeo saće i odnio četiri rama.\nRakić je Srni rekao da se košnice nalaze tridesetak metara od kuće i da se medvjed prvi put pojavio prije tri večeri kada je razbacao jednu, a sljedeću noć četiri košnice.\n"Ne znam šta da radim. Znamo da je medvjed zaštićena životinja, tako da možemo samo bespomoćno da gledamo kako uništava naše dobro od koga živimo i da eventualno ako nas primijeti da bježimo", kaže Rakić.\nOn dodaje da se obratio Lovačkoj sekciji i Gradskom Odjeljenju za privredu, ali da ne vjeruje da će dobiti bilo kakvu nadoknadu štete.\nRakić kaže da se medvjedi u potrazi za hranom bez ikakve bojazni spuštaju do kuća, a da se na osnovu tragova vidi da je riječ o većem medvjedu, zbog čega će pokušati da napravi neku zaštitu, kako bi spriječio zvijer da mu uništi preostale košnice.\n"Pod opsadom medvjeda je cijela okolina Trebinja", kaže Rakić i dodaje da jedan hara trebinjskim brdima i Ljubomirom do Starog slanog, jedan trebinjskim šumama, jedan u području Viduše prema Bileći, a po jedan na Zupcima i u rejonu Dobočana.\nIz Udruženja pčelara Republike Srpske nedavno su ukazali na ovaj problem, te istakli da su u protekla dva mjeseca na području Trebinja medvjedi uništili desetine košnica i pojeli desetine kilograma meda.\nObrad Ninković, predsjednik Skupštine Udruženja pčelara Republike Srpske kome je medvjed nedavno uništio nekoliko košnica i pojeo oko 40 kilograma meda, dosjetio se da u pčelinjake postavi tranzistor, pa je medvjed čuvši zvukove dolazio do pčelinjaka, ali nije ulazio unutra.


Izvor: SEEbiz.eu, 28.Sep.2019, 14:12\nPupovca su novinari upitali što kaže na poteze HVIDR-e i činjenicu da su DORH-u podnijeli kaznenu prijavu protiv njega.\n"Rekao sam vam da nemam komentara na to", rekao je Pupovac.\n"Neka radi svatko što misli da treba raditi i neka sude svakome kome misle da treba suditi, a meni na prvom mjestu. Ja sam >> Pročitaj celu vest na sajtu SEEbiz.eu << taj kojem treba prvome suditi i zadnjem suditi, ja sam toga svjestan. I neka sude, kako god žele", rekao je Pupovac.\nUpitan za odnose u koaliciji i s premijerom Andrejem Plenkovićem, Pupovac je rekao da se ne nalazi na političkom skupu te da to nisu teme o kojima će u Varivodama govoriti.\n"Sve što sam imao za reći mimo i izvan ovoga mjesta, rekao sam u vezi sa suđenjem i presudama. I podsjećam te iste koji traže da se pokrene postupak protiv mene, što podržavam, da pozovu državu da sudi onima koji su počinili zločine, na ovome mjestu i na brojnim drugim mjestima. Zločine ratne, zločine u privatizaciji, zločine profiterstva i zločine pljačke koja se u ovoj zemlji događa i danas", rekao je Pupovac.\nPupovac: Oni koji traže postupak protiv mene, neka traže da država sudi za zločine u Varivodama\nIzvor: Večernje novosti, 28.Sep.2019\nO budućnosti koalicije sa HDZ-om lider Srba u Hrvatskoj nije želeo da govori na mestu komemoracije, uz napomenu da je sve što je imao reći i izvan ovog mesta već rekao ZAGREB OD STALNOG DOPISNIKA”Ja sam taj kome treba prvom i zadnjem suditi. Neka sude svakom kome misle da...


Bora Milutinović - Blic Sport\nSRBIN KOJI JE PODUČIO KOSTARIKANCE FUDBALU Protivnike "orlova" obučavao naš stručnjak\nSrpski stručnjak Velibor Bora Milutinović će ostati upamćen po tome što je čak pet reprezentacija predvodio na Svetskim prvenstvima, a sa većinom njih je uspevao da prođe prvu fazu takmičenja. Meksiko, Kostarika, Sjedinjene Američke Države, Nigerija i Kina mnogo toga duguju našem treneru.\nVELIKI SKUP U ORGANIZACIJI FSS-a Trenerima se obratili Santoš, Tavareš, Mažić, Tumbaković i Milutinović\nDrugog dana 38. AEFCA simpozijuma, u organizaciji Fudbalskog saveza Srbije bilo je interesantnih predavanja i diskusija koji su privukli veliku pažnju brojnih trenera.\nDIGAO FUDBALSKU SRBIJU NA NOGE Sjajno predavanje Bore Milutinovića\nVeoma posećen 38. simpozijum Asocijacije evropskih fudbalskih trenera (AFCEA) koji se u organizaciji FSS i UEFA održava u hotelu „Hajat“ i Sportskom centru FSS (praktični deo), okupio je velika trenerska imena, među predavačima je bio i legendarni srpski stručnjak Velibor Bora Milutinović.\nUZ “ORLOVE” Legendarni Bora Milutinović: Verujem u Muslina\nNaš proslavljeni fudbalski stručnjak Bora Milutinović posetio je selekciju Srbije u Dohi, koja će u četvrtak (18) igrati prijateljsku utakmicu sa selekcijom Katara.\nMilutinović: Muslin ima izvanrednu ideju, uveren sam da idemo na Mundijal\nProslavljeni srpski stručnjak Bora Milutinović pozdravio je odluku da Slavoljub Muslin preuzme klupu nacionalnog tima i poručio da je uveren da će izboriti plasman na Svetsko prvenstvo u Rusiji.\nSTARA ŠKOLA Naša fudbalska legenda cvećem dočekala Jelenu Janković /FOTO/\nJelena Janković doputovala je u Dohu gde će od ponedeljka učestvovati na turniru Katar open.\nLegenda dana: Bora Milutinović\nSrpski stručnjak Velibor Bora Milutinovic ušao je u istoriju Svetskih prvenstava kao jedini selektor koji je predvodio pet različitih zemalja na završnim turnirima.\nBora Milutinović za "Blic": Španci izneverili, sada jedan manje favorit za titulu\nBora Milutinović izazvao je pometnju kada se pojavio u pres centru na „Marakani“.\nPredsednik Kine pohvalio Boru Milutinovića u meksičkom Senatu\nKineski predsednik Sji Đinping je tokom posete Meksiku podsetio javnost koliko voli fudbal, a nezaobilazna tema njegovog obraćanja bila je i rad Bore Milutinovića.\nBora Milutinović: Vreme će pokazati da li će Nejmar biti najbolji svih vremena\nProslavljeni srpski stručnjak Bora Milutinović uputio je komplimente na račun brazilskog supertalenta Nejmara.


Brodovi "Sava" i "Dunav" brane čast Srbije na takmičenju brodogradnje u Švajcarskoj\nBlic\t20.03.2017 08:27\nŽenevskim jezerom u julu zaploviće brodovi "Sava" i "Dunav", delo ruku 15 studenata sa Katedre za brodogradnju Mašinskog fakulteta na prestižnom takmičenju "Hidrokontest".\n- Početkom decembra smo dobili poziv od fondacije koja organizuje takmičenje Hidrokontest na kome će učestvovati univerziteti iz celog sveta. Naš zadatak je da samostalno isprojektujemo i izgradimo dva plovila, koja moraju da budu potpuno inovativna i ekološka. Čamci koje gradimo - "Sava" i "Dunav" - nadmetaće se sa drugim plovilima u tri trke - prevoz teškog tereta, prevoz lakog tereta i trci izdržljivosti - rekao nam je doktorand Stefan Rudaković ispred tima Confluence Belgrade.\n- Sastavili smo tim od 15 ljudi, organizovali i podtimove koji se bave konstrukcijom, hidrostatikom, hidrodinamikom, administracijom, logistikom i drugim. Prvi rezultat je ovaj kostur jednotrupnog čamca vitke forke - "Dunava". On će se postepeno pretvoriti u konkretan brod, sposoban da transportuje 200 kilograma tereta za prvu kategoriju– dodaje Nemanja Šurbatović.\n- Naše je da budemo brži od drugih i da tih 400 metara staze za tešku, odnosno 600 za laku kategoriju, pređemo što pre. Odabrali smo ova imena, jer zahvaljujući činjenici da izlazimo na dve velike evropske reke, i dalje možemo da ostanemo konkurentni. Nasledili smo znanje i iskustvo iz prošlih vremena kada je Jugoslavija bila treća u svetu po proizvodnji brodova, ali smo i nastavili da istražujemo dalje - kaže Stefan.\nU timu su svi složni i odlučni, te ne sumnjaju u svoju sposobnost da ovaj složeni zadatak privedu kraju. Jedina prepreka na njihovom putu su finansije - ako ne uspeju da prikupe sredstva neophodna za izgradnju plovila, transport do Ženeve i boravak u Švajcarskoj, sav trud bi mogao biti uzaludan.\n- Dobar rezultat na ovom takmičenju značio bi promociju Mašinskog fakulteta, a za nas jedno veliko iskustvo. Pokušaćemo da kontaktiramo velike kompanije, sa kojima bi mogli da ostvarimo sponzorsku ili donatorsku saradnju, kao i nadležna ministarstva. Potrebno nam je minimum 10.000 evra da pokrijemo sve troškove i nadam se da ćemo se snaći. Pozvali bismo sve koji bi želeli da prate naš tim, da nam u tome pomognu - poručuju naši mladi intelektualci.\nNa takmičenju će učestvovati 30-ak univerziteta iz celog sveta - Francuske, Velike Britanije, Brazila, Australije, a susedna Hrvatska poslaće čak dva svoja tima.


Radio Boom93 :: Srbija :: Nikolić optužuje Tadića i Vladu\nNaslovna | Info | Srbija | Nikolić optužuje Tadića i Vladu\nNikolić optužuje Tadića i Vladu\nBeograd -- Predsednik SNS Tomislav Nikolić optužio predsednika Srbije i republičku vladu da su ga sprečili da prisustvuje ustoličenju patrijarha Irineja u Peći. S druge strane, portparolka DS Jelena Trivan kaže da je tužno što Nikolić pokušava čin ustoličenja patrijarha da politizuje i iskoristi u svoje političke svrhe.\nNikolić je rekao da su ga Boris Tadić i republička vlada sprečili da kao građanin Srbije i vernika SPC prisustvuje ustoličenju patrijarha Irineja u Pećkoj patrijaršiji.\nOn je ocenio da je time što ga je sprečila da ode na Kosovo, Vlada pokazala loš znak Srbiji, ne samo u vezi sa sudbinom pokrajine, nego i u vezi sa sudbinom ljudskih prava i razvoja demokratije.\n"Istovremeno ću Evrospkoj uniji postaviti pitanje zašto je popustila i omogućila Vladi Srbije da me spreči da budem na Kosovu i Metohiji i time ugrozila moje dostojanstvo, ljudska prava i slobodu kretanja", rekao je Nikolić novinarima u parlamentu.\n"Desetogodišnji miljenici EU su ponovo pokazali svoje pravo lice. Danas se osećam skoro kao 5. oktobra 2000. godine. Moglo bi da se desi da me sada neko od tih, sada već velikih državnika, na ulici premlati, kao što su verovatno imali želju pre deset godina", rekao je Nikolić.\nOn je naveo da je preko policije kontaktirao Ministarstvo za Kosovo i Metohiju i upoznao ih da ima poziv Sinoda SPC da prisustvuje ustoličenju patrijarha.\n"Pitao sam ih da li Vlada Srbija razmišlja o tome šta znači to da političarima neće biti dozvoljeno da odu na Kosovo i da li prave spisak na koji treba da se prijavim da želim da prisustvujem činu ustoličenja", preneo je Nikolić.\nNikolić je rekao da je bio u Skoplju u privatnoj poseti, odakle je trebalo da, zajedno sa Pahomijem, u koloni prođe na Kosovo, ali da su mu javili da je to nemoguće i da je stigao nalog iz Vlade Srbije da nikome od političara neće biti omogućeno da prisustvuje ustoličenju.\nOn je rekao da je sam otišao na prelaz Jarina kada su ga zaustavili i da mu je predstavnik Euleksa rekao da je šef te misije usmeno naredio\nda Nikolić ne sme da pređe administrativnu liniju koja je, kako je naveo, očigledno granica.\nDemokratska stranka odgovara\nPortparolka DS Jelena Trivan rekla je u parlamentu Srbije da je tužno što Tomislav Nikolić pokušava čin ustoličenja patrijarha da politizuje i iskoristi u svoje političke i marketinške svrhe.\nOna je novinarima u Skupštini Srbije rekla da su optužbe Nikolića da su ga vlada Srbije i predsednik Tadić sprečili da ode na Kosovo\nneumesne, kao i svaka politizacija vezana za ustoličenje patrijarha.\n"Tužno je što smo iz izjava Nikolića videli koliko on ne razume važnost i svetost tog čina pa kaže da je tamo mogao dobiti najveći aplauz", rekla je Trivan, koja je na subotnjoj sednici Glavnog odbora izabrana za člana Predsedništva DS.\nPrema njenim rečima, ustoličenju patrijarha svi su prisustvovali da bi odali počast novom patrijarhu i da bi dokazali gde je sedište srpske duhovnosti i istorije, a ne da bi dobijali političke poene i aplauze.\nOna je navela da je ustoličenje organizovala Patrijaršija koja je zamolila političare da na taj sveti čin ne dolaze i ne politizuju ga jer je to, kako je navela, trenutak namenjen srpskom narodu a ne pojedincima za njihovu promociju.


Milojevićev raport sa Kipra: "Ben van ritma, Hajdinu treba vremena" - Sportske.net\nMilojevićev raport sa Kipra: "Ben van ritma, Hajdinu treba vremena"\nStrateg Crvene zvezde Vladan Milojević analizirao prvi deo priprema na Kipru i napravio osvrt na učinak dvojice novajlija i igrača iz omladinskog pogona.\nZvezda - Vreme je za treće pojačanje!Zvezdina goleada, Pešić opet ''rešeta''Zašto je Le Talek otišao sa priprema ranije?Kakav umor kad je tu Marko Gobeljić!Dolaskom u Zvezdu stigao i poziv u reprezentaciju!\nFudbaleri vicešampiona Srbije završili su prvi deo priprema za prolećni deo sezone. Nakon sedmodnevnog boravka i rada na Kipru crveno-beli se vraćaju u Beograd gde će boraviti do narednog petka.\nTrener Vladan Milojević napravio je kraću analizu posle bazičnog dela priprema i ocenio da je sve proteklo u najboljem redu.\n"Mogu da budem zadovoljan, odradili smo sve ono što smo planirali, i ono što je jako bitno imali smo fenomenalne uslove. Nismo imali problema što se tiče vremena, možda je samo jedan dan bio problematičan i iskoristili smo vreme na dobar način", rekao je Milojević.\nŠef stručnog štaba lidera domaćeg prvenstva izrazio je zadovoljstvo zbog pristupa koji su igrači pokazali tokom prvog dela priprema, a osvrnuo se i na učinak dvojice novajlija.\n"Novi igrači su se dobro uklopili. Ben nije mnogo igrao, malo je van takmičarskog ritma, očekujem da će brzo i on biti na pravom nivou što se tiče fizičke pripreme. Hajdin je igrač kojeg smo uzeli jer je kvalitetan, jer je naše dete, dobro se uklapa i biće mu potrebno još vremena, ali nema tu nikakvih problema", istakao je Milojević.\nNekoliko igrača iz omladinskog pogona imalo je priliku da prvi deo priprema odradi sa prvim timom. Evo kako Vladan Milojević vidi učinak igrača koji predstavljaju Zvezdinu budućnost.\n"Kod njih mi je mnogo bitno to što su profesionalci i dobri momci, žele da uče i da rade. Njihov talenat nije sporan, ali da bi bio pravi fudbaler i profesionalac, pored talenta moraš da budeš i dobar momak. Mogu da kažem da sam izuzetno zadovoljan njima, i eto, sada smo ih poveli na pripreme i oni su budućnost Crvene zvezde i na njih će se Zvezda u budućnosti oslanjati, i presrećan sam što ih imam", zaključio je Milojević.\nFudbaleri Crvene zvezde dobiće slobodan dan po povratku u Beograd, a od utorka do četvrtka radiće u srpskoj prestonici. Polazak u Antaliju zakazan je za petak.


Demokratski front traži ukidanje sankcija Rusiji - 03.06.2017, Sputnik Srbija\nDemokratski front traži ukidanje sankcija Rusiji\nOnaj ko bi eventualno izbegao ili odbio da prihvati Deklaraciju o ukidanju sankcija Rusiji, dužan je da građanima objasni na koji način će im nadoknaditi štetu... 03.06.2017, Sputnik Srbija\n12:22 03.06.2017 (Osveženo: 03:43 26.08.2021)\nOnaj ko bi eventualno izbegao ili odbio da prihvati Deklaraciju o ukidanju sankcija Rusiji, dužan je da građanima objasni na koji način će im nadoknaditi štetu koja se zbog uvođenja sankcija Rusiji svakim danom uvećava i poprima dramatičan oblik, zaključeno je u saopštenju Demokratskog fronta.\nPredsedništvo Demokratskog fronta donelo je odluku da odbornici te koalicije u lokalnim parlamentima iniciraju usvajanje Deklaracije o ukidanju sankcija Rusiji, saopšteno je iz DF-a.\n„Odluka Vlade Crne Gore da uvede sankcije Ruskoj federaciji, donesena je protivno interesima i većinskoj volji naših građana, a već je nanela ogromnu štetu Crnoj Gori.\nMarionetski crnogorski režim, sledeći naredbe svojih nalogodavaca, i zbog ličnih interesa pojedinaca iz vrha režima, povukao je potez koji duboko pogađa najveći broj opština u Crnoj Gori, a naročito na početku turističke sezone. I za to slepo služenje tim centrima moći ništa nisu dobili zauzvrat. One zemlje koje naređuju aktuelnoj vlast da na ovaj način radi protiv interesa svoga naroda ne pokazuju spremnost da bilo čime pomognu Crnoj Gori, niti su zainteresovane za neke investicije ili podršku privredi i ekonomiji“, navodi se u saopštenju DF-a.\nU saopštenju se dodaje da su, sa druge strane, Rusija, ruske investicije i ruski turisti godinama najveći oslonac turističke privrede Crne Gore, „ali umesto saradnje, crnogorski režim je odabrao da dodatno zaoštrava odnose sa tom velikom državom i tako u težak i komplikovan položaj dovede naše opštine i ogroman broj građana koji su svoju egzistenciju vezali za turizam, ali i za druge oblasti“.\n1 Jun 2017, 19:34\n„Zato DF predlaže da se usvoji Deklaracija i da se tako na najmanju moguću meru svede šteta koju je Vlada CG izazvala nerazumnim uvođenjem sankcija Rusiji. DF tim činom nastavlja da sprovodi onu politiku koju je predočio građanima, politiku otvorenosti prema svima, a naročito prema istorijskim saveznicima i prijateljima koji mogu da pomognu našoj zemlji i narodu.\nUsvajanje Deklaracije je ispit za sve političke opcije i pokazatelj građanima koliko je ko spreman da brani njihove interese i njihovu egzistenciju koje su svojim katastrofalnim potezima ugrozili ljudi iz vrha režima. Takođe, onaj koji bi eventualno izbegao ili odbio da prihvati Deklaraciju, dužan je da građanima objasni na koji način će im nadoknaditi štetu koja se zbog uvođenja sankcija Rusiji svakim danom uvećava i poprima dramatičan oblik“, zaključuje se u saopštenju.


11. Hajka na banatsku lisicu\n... iti dalja uginuća. B92 Vest od prvog avgusta: Ne lipši, lane, do zelene ograde U kanalu se udavile i srne i lisicePovodom masovnog uginuća krupne i sitne divljači u kanalu za navodnjavanje na ...\n... ni tu nema pravila jer srne za sakrivanje lanadi uvek biraju mesta kojima se ne prolazi. Ako se desi da ne primetite lane kada već bude kasno, kada počne da se oglašava pod točkom kombajna ili traktora ...\n20. Partijski drugovi ojadili divljač\n... teleta. U manjak srneće divljači nismo se detaljno upuštali jer smo već na prvi pogled videli da se radi o velikim količinama i bez ikakve prateće dokumentacije. Procenili smo da po cenovniku LSS, samo ...\n... fond srneće divljači u Srbiji, dugi niz godina kreće se oko 100.000 grla, dok se po evidenciji u proseku odstreli oko 7.000 grla. Međutim, godišnji prirast ove populacije je oko 30 odsto, ali se ...\n27. Horor u šumi, poljima, čak i rezervatima


Oblak, koji bi trebalo da bude završen do 2020. godine, povezivaće ogromnu vojnu internet mrežu i omogućiće Rusiji da u ratnom periodu preživi čak i ako bude isključena sa svetske mreže, prenosi Dejli mejl.\nNa taj način Rusija će moći da vodi komercijalni saobraćaj koristeći sopstvenu mrežu, naveo je izvor koji je otkrio da je takozvani ratni oblak” značajni deo državnog plana modernizacije.\nGlavni savetnik za informatinu predsednika Vladimira Putina, Herman Klimenko, ranije je izjavio da bi tokom ratnog perioda zemlja mogla da funkcioniše uz pomoć već postojeće vojne mreže koja se zove Zatvoreni prenosni segment”.\nTehnički, sada smo spremni za svaku akciju rekao je za rusku televiziju NTV” u martu.\nRusija ulaže u razvoj visoke vojne tehnologije, naročito u proizvodnju domaćih softvera i hardvera. Centri za podatke koji će raditi sa ovim oblakomsu svi napravljeni od ruskih komponenti. Do nedavno, mnoge IT komponente u vojnom i civilnom sektoru su bile proizvedene na Zapadu, to se sada menja rekao je za Difens 1”.\nKako se navodi, nezavisni internet bi trebalo da pokrije zemlje BRIKS-a (Brazil, Rusija, Indija, Kina i Juženoafrička republika). Prema izveštajima ruske televizije RT, Vladimir Putin zacrtao je 1. avgust kao datum za završetak izgradnje oblaka. Kako navodi Dejli mejl”, alternativa DNS-u je dizajnirana da zaštiti članice BRIKS-a u slučaju globalnih problema sa internetom”. Kao takva, funkcionisaće potpuno nezavisno od kontrole međunarodnih organizacija.\nRuski zvaničnici ranije su izjavljivali da ne žele da se odvoje od globalnog interneta, već da se zaštiti od mogućeg spoljnog uticaja”.\nIsključenje Rusije sa globalnog interneta je naravno bez pitanja rekao je portparom Kremlja Dmitri Peskov. Kako je rekao, u poslednje vreme je bilo dosta nepredvidljivih akcija od strane SAD i EU, zbog čega Rusija mora da razmišlja o zaštiti nacionalne bezbednosti.\nIpak, zapadni stručnjaci nisu ubeđeni da se radi samo o zaštiti interesa. Kako je naveo Difens 1”, upotreba nezavisnog interneta bi smanjilo rizike od hakovanja protivnika. Ruski internet bi održao povezanim ključne trgovinske partnere, i odvojio ih kao mete od napada.\nOvaj detalj iz prošlosti Ana Sević KRIJE od javnosti, a kad saznate zašto ZASUZIĆE VAM OČI


APEL POSLODAVCIMA: Prilagodite poslovne aktivnosti vremenskim uslovima – Glas Regije\nAPEL POSLODAVCIMA: Prilagodite poslovne aktivnosti vremenskim uslovima\nNesporno je da učestale vrućine utiču na zdravlje radnika, posebno onih koji rade na otvorenom i duže vrijeme su izloženi suncu zbog obaveza prema poslu, zbog čega dolazi do pada koncentracije u radu i mogućnosti povređivanja radnika, upozorasvaju iz ministarstva.\nMeđunarodni standard ISO 7243 definiše uslove i kriterijume izvođenja radova u uslovima visokih temperatura, a jedna od mjera je izbjegavanje rada u najtoplijem dijelu dana.\n– Stoga apelujemo na poslodavce da i oni primjene ovaj standard i da izvrše preraspodjelu radnog vremena, na način da se radnici ne nalaze na otvorenom u najtoplijem dijelu dana, uz napomenu da i za rad u zatvorenim prostorijama treba obezbijediti rashlađivanje prostorija kako bi se zaštitilo zdravlje radnika – stoji u saopštenju.\nU skladu sa gore pomenutim standardom, u zavisnosti od utvrđenog toplotnog indeksa koji je mjerodavan za uslove rada na otvorenom, u uslovima visokih temperatura predviđeni su načini izvođenja radova i mjere rada za date uslove, kao i preporuke za poslodavce i radnike vezano za prevenciju, koje će pomoći da se rizik od izloženosti visokim temperaturama na radnom mjestu svedu na najmanju moguću mjeru.\nizbjegavanje rada u najtoplijem dijelu dana (od 11 do 15 časova,)\nMinistarstvo je preporučilo Republičkoj upravi za inspekcijske poslove da češćim obilascima poslodavaca, čija se djelatnost odvija na otvorenom prostoru, kontrolišu da li se poslodavci pridržavaju preporuka ministarstva i da li organizuju rad na način da zaštite zdravlje radnika.\nSavez sindikata Republike Srpske pozvao je sve poslodavce čiji radnici rade na otvorenom da usljed visokih temperatura izvrše preraspodjelu radnog vremena, odnosno da u periodu kada temperature dostižu maksimum, prekinu sa radom kako bi zaštitili zdravlje zaposlenih i spriječili eventualne nezgode.\n« Od srijede u redovnom radu novougrađeni uređaji i oprema na prugama u Srpskoj\nKako će sutrašnje pomračenje Sunca uticati na vaš horoskopski znak? »\n25. Januara 2020., 18:24


Samo sa demokratskim strankama\nPredsedništvo DS je posle sinoćne sednice izdalo saopštenje u kome se između ostalog stoji da su određeni poslanici za Narodnu Skupštinu Srbije i Parlament Državne zajednice. "U cilju formiranja Vlade u najkraćem mogućem roku, Predsedništvo DS poziva stranke demokratskog bloka na što hitniji zajednički dogovor.\nDS je spremna da podrži mandatara za sastav Vlade koga predloži DSS i podržaće formiranje Vlade demokratskog bloka, koja će nastaviti započete reformske procese." Izričito se kaže da se DS protivi se stvaranju koncentracione Vlade, jer to povratak radikala i socijalista na vlast.\nGlas saznaje da se na novoj poslaničkoj listi nalazi Gordana Čomić, a da u Parlament ne ulaze sadašnji članovi Vlade. "Jedina smetnja u budućim pregovorima DS sa demokratskim blokom može biti već unapred izvršena raspodela resora između DSS , G 17 plus i SPO-NS", rekao je naš izvor iz vrha DS.


Beta 17. januara 2017. 17:05\nAmerički ambasador Kajl Skot u razgovoru s predsednikom Tomislavom Nikolićem rekao je da svi u regionu treba da izbegavaju „povišenu retoriku“, pošto je stabilnost preduslov za napredak, saopštila je danas Ambasada SAD.\nAmbasada je navela da se Skot sastao se s Nikolićem kako bi razgovarali o proteklo godini i budućoj saradnji, pošto je prethodno predsednikov kabinet saopštio da je Nikolić u tom razgovoru izrazio nadu da će se odnosi Srbije i SAD poboljšati s novim predsednikom Donaldom Trampom.\nSkot je rekao SAD nastavljaju da podržavaju dijalog Beograda i Prištine, i da ohrabruju Srbiju i Kosovo da traže mogućnosti ka napredovanju u sveobuhvatnoj normalizaciji odnosa.\nPrema Ambasadi SAD, Nikolić je izrazio stavove o potrebi da se izgrade još snažniji odnosi u budućnosti, uprkos različitim stavovima dveju zemalja o statusu Kosova, a Skot je rekao da je stabilnost u regionu preduslov za budući napredak i da svi treba da izbegavaju povišenu retoriku.\nSkot je pohvalio napredak Srbije u oblasti ekonomske stabilnosti i rasta. On se osvrnuo na otvaranje četiri poglavlja u pristupnim pregovorima Srbije s EU u 2016. godini. Rekao je i da su četiri milijarde dolara američkih investicija i 16.000 ljudi koji rade za američke kompanije u Srbiji jasni pokazatelji snage i živosti bilateralnih odnosa, saopštila je ambasada.\nNikolić i Skot su se saglasili da nastave kontakte i izrazili su nadu da će se nove osnove za poboljšanje odnosa između dve zemlje uskoro razviti.\nAmbasador SAD je takodje istakao da je sastanak američkog potpredsednika Džoa Bajdena s premijerom Aleksandrom Vučićem danas u Davosu pokazatelj važnosti tih odnosa za SAD.\nNikolić je, po saopštenju njegovog kabineta, izrazio nadu da će odnosi Srbije i SAD biti bolji s dolaskom adminsitracije Donalda Trampa.\n„Ja ću uvek govoriti iskreno i otvoreno, i štititi Ustav Republike Srbije. Razumem da vi bezuslovno podržavate nešto na čije ste stvaranje direktno uticali. Vi ste sprovodjenjem svoje volje stvorili mnoge nevolje i ja se nadam da će sa novom administracijom takvo ponašanje da prestane“, rekao je Nikolić.\nNikolić je rekao da Srbija nikada neće priznati nezavisnost Kosova, bez obzira na pritisak velikih sila „koje su se okupile oko promocije te nezavisnosti“.\nIz Beograda je u subotu posle skoro dve decenije krenuo prvi voz za Kosovsku Mitrovicu, ali se zaustavio u Raški i vratio u Beograd. Na vozu je na dvadesetak jezika pisalo „Kosovo je Srbija“, a unutrašnjost je bila ukrašena fotografijama fresaka iz srpskih manastira.\n„Za njih je provokacija voz ukrašen srpskim obeležjima, i na taj voz su krenuli bombama i dugim cevima, bez odobrenja KFOR-a. Niko ne postavlja pitanje da li je provokacija to što po teritoriji Kosova idu sa obeležjima velike Albanije i javno promovišu tu besmislenu ideju“, rekao je Nikolić.


Slavija - Od lovišta do čvorišta | Blog | Novi Apartmani Beograd\nSlavija - Od lovišta do čvorišta\nSlavija je možda jedan od najčuvenijih Beogradskih trgova koji je prošao dug razvojni put, da danas i pored svega predstavlja najpoznatiji kružni tok u regiji.\nSlavija, danas, i pored truda gradskih čelnika da izgradnjom muzičke fontane i platoa ispred Narodne banke Srbije, i dalje ostaje najpoznatiji kružni tok ne samo u Beogradu, nego i u čitavom regionu. Retko koji vozač se barem jednom nije dobro preznojio prilikom pokušaja prolaska kroz ovaj kružni tok, dok je i bez pogleda u registraciju lako prepoznati da je u pitanju neko van Beograda.\nPodručje na kome se danas nalazi trg Slavija imalo je zaista različitu namenu. Prvobitno je to bilo lovište divljih pataka, zatim je čuveni Škotlanđanin Fransis Makenzi (po kome si zove jedna od većih ulica koja se uključuje na današnji kružni tok) kupio zemljište, prenamenio ga i isparcelisao, te Beograđanima prodavao manje parcele uz uslov da grade objekte isključivo od čvrste građe.\nTu je naravno bila i čuvena kafana Slavija, po kojoj se ovaj trg i dana danas ponosno zove.\nSlaviju i dalje ponosno krasi čuvena Mitićeva rupa. Slavni trgovac pred sam početak rata otpočeo je izgradnju robne kuće u neposrednoj blizini čuvene kafane. Međutim, zbog rata i komunističke eksproprijacije, na tom mestu ostade samo rupa koju osamdesetih godina krasio prvi sunčani sat u Beogradu. Sat je demontiran 1992. godine kada je jedna od tada popularnih piramidalnih banaka rešila da sagradi svoju centralu. Naravno i ona je slavno propala, a na Slaviji i ostade predeo popularno nazvan “Mitićeva rupa”.\nSlavija je poznata i po čuvenim trkama “Beogradskog fantoma”, kada je, do tada nepoznati mladić ukradenim belim poršeom jurio preko Slavije prkoseći “miliciji” i njihovim sporim fićama i tristaćima. On je deset večeri za redom vršio svoj performans, sve do trenutka kada je policija poprečila gradski autobus i tako zaustavila ovog mangupa.\nOvo su samo neke od brojnih priča o čuvenoj Slaviji. Činjenica je da ovaj, za sada ipak neugledni trg i dalje privlači pažnju brojnih gostiju Beograda koji, hteli, ne hteli, najčešće moraju da prođu njime. Gradski čelnici najavljuju dalje radove na revitalizaciji ovog kultnog čvorišta i mesta od kog se meri odstojanje od Beograda.\nPrednost ovog trga svakako jeste fantastična povezanost sa svim delovima grada pa je to ujedno i razlog što Novi apartmani predlažu da se izabere neki od smeštajnih kapaciteta u blizini Slavije. Ovaj put predlažemo apartman Zen, dvosobni apartman koji će po vrlo povoljnoj ceni pružiti udobnost svim svojim gostima.


pink.rs | Radojičić: Beograd će dati svoj doprinos za Duing listu\nGradonačelnik Beograda Zoran Radojičić izjavio je danas da će Beobgrad dati svoj doprinos boljem plasmanu Srbije na Duing biznis listi.\nKako je preneo Beoinfo, Radojičić je danas s predstavnicima Nacionalne alijanse za lokalni ekonomski razvoj (NALED) o aktivnosti koje će Grad Beograd u narednom periodu preduzeti kako bi se poboljšali parametri koje ceni Svetska banka sa ciljem više pozicije Srbije na Duing biznis listi.\n- Kada Svetska banka ocenjuje stanje u Srbiji, kao reper za sve parametre koristi Grad Beograd i zato je koordinacija s glavnim gradom na ovu temu značajna - rekao je gradonačelnik.\nOn je dodao da je napravljen načelni akcioni plan kako i na koji način će Grad Beograd poboljšati parametre koji su direktno pod njegovim uticajem, i naveo da je pre svega reč o urbanizmu i porezi koji su u nadležnosti Grada Beograda.\n- Akcenat ćemo pre svega staviti na smanjenje procedura kao i na pojednostavljenje samog postupka kroz uključivanje elektronskih mogućnosti - naglasio je Radojičić.\nSrbija se nalazi na 44. od 190 mesta Duing biznis liste Svetske banke za 2020. godinu, a, kako je nedavno rekla potpredsednica Vlade Srbije i predsednica Radne grupe Vlade za Duing biznis Zorana Mihajlović, cilj je da bude među prvih deset.\n- Vlada Srbije i potpredsednica Zorana Mihajlović ulažu veliki napor na ovu temu. Uloga Beograda u tom cilju je važna i zato Grad u narednom periodu mora dati svoj doprinos boljem plasmanu naše zemlje na Duing biznis listi - zaključio je Radojičić.\nRadojičić: Funkcija gradonačelnika veliki izazov, Beograd će biti još veća i bolja metropola\nRADOJIČIĆ ČESTITAO ĐOKOVIĆU: Beograd slavi i raduje se sa vama!


Janukovič oštro kritikuje Zapad\nPredsednik Ukrajine Viktor Janukovič govori na konferenciji za novinare u Kijevu\nUkrajinski predsednik kritikovao je strane zemlje zbog mešanja u unutrašnja pitanja Ukrajine, navodeći da je "protiv drugih koji nas uče kako da vodimo svoj život"\nUkrajinski predsednik Viktor Janukovič je danas oštro kritikovao Zapad zbog podrške masovnim uličnim demonstracijama, kojima se poziva na njegovu ostavku i najavio plan da se delimično priključi ekonomskom savezu na čelu sa Moskvom – što će verovatno dovesti do produbljivanja političke krize u zemlji.\nJanukovič je u današnjem TV intervjuu kritikovao strane zemlje zbog mešanja u unutrašnja pitanja Ukrajine. Vidno uznemireni Janukovič je rekao da je „kategorički protiv drugih koji dolaze u našu zemlju i uče nas kako da vodimo svoj život.“\nOn je isključio mogućnost održavanja prevremenih izbora i rekao da opozicioni političari moraju da „drže svoje ambicije pod kontrolom“ nakon višenedeljnih vladinih protesta. Ukrajinski lider je takodje naglasio da vlada analizira kojim delovima carinske unije koju predvodi Moskva bi Ukrajina trebalo da se priključi.\nU medjuvremenu, ruski predsednik Vladimir Putin je izjavio da Rusija pruža finansijsku pomoć Ukrajini zbog „bratske ljubavi“, a ne samo zbog političke dobiti ili da bi sprečila Ukrajinu da potpiše predloženi trgovinski sporazum sa Evropskom unijom.\nPutin je to izjavio na godišnjoj konferenciji za štampu nakon višenedeljnih političkih nemira u Ukrajini izazvanih odbijanjem predsednika Janukoviča da potpiše trgovinski sporazum sa EU.\n„Često koristimo kombinaciju reči „bratska ljubav“ i „bratska nacija“. Danas vidimo da je Ukrajina u teškoj ekonomskoj društvenoj i političkoj situaciji. Do nje je došlo zbog različitih okolnosti i razloga, ali je ona objektivna. I ako zbilja mislimo da je u pitanju 'bratska nacija' i 'bratska zemlja' moramo delovati kao bliski rodjaci i podržati ukrajinski narod u ovoj teškoj situaciji.“\nJuče je ukrajinski premijer, Mikola Azarov, rekao da će novi sporazum sa Moskvom o finansijskoj pomoći njegovoj zemlji omogućiti Ukrajini da oživi ekonomiju i izbegne kolaps. U medjuvremenu, proevropske demonstracije su nastavljene u Kijevu i drugim ukrajinskim gradovima. Putin je obećao da će za trećinu smanjiti cenu prirodnog gasa koji Rusija izvozi u Ukrajinu


Tanjug 10. novembra 2019. 13:31\nOHRID – Premijer Albanije Edi Rama poručio je danas na konferenciji za medije u Ohridu, gde je održan sastanak o „malom Šengenu“, da bi u tu inicijativu trebalo uključiti i Kosovo „na ravnopravan način i na legalnim osnovama“, te da očekuje da i tzv. Kosovo na sledećem sastanku u Draču, 21. decembra, bude predstavljeno kao i ostale države regiona.\n„Za nas je, govorio sam to i pre i zapisano je u dokumentu u Novom Sadu, da nije ideja da podelimo Zapadni Balkan, koji je ionako u malim delovima i rascepkan, već da obuhvatimo sve zemlje Zapadnog Balkana“, rekao je Rama.\nTakođe, ističe da bi u Draču voleo da vidi i predstavnike Crne Gore i BiH i da te zemlje zatraže da uđu u taj proces, ali, ponovio je, i da u njega bude uključeno i Kosovo na „legalnim osnovama i ravnopravno“.\n„Biću direktan sa svim onima koji se prave da ne razumeju, treba reći da smo ranije dogovorili i hramonizovali sve što je zapisano ne kao jedan memormandum ili akdiconi plan šest zemalja ZB“.\nKaže da bi „predsednik Kosova i premijer Kosova“ trebalo da učestvuju kao ravnorpavni sa svima i da se uslaglase sa svima ostalih oko svih elemenata te inicijative.\n„Skoro pet godina Berlinskog procesa učesće Kosova nikada nije stavljeno pod znak pitanja. U svemu ovome ne vidim interes vraćanja u prethodne godine“, istakao je.\nIstiče da nema opravdanja da Kosovo i Albanija ne štite ekonomske i drušvene interese svojih građana, niti za to da i njihovi građani mogu da reše probleme čekanja na granici.\n„Ako neko govori o ‘velikoj Albaniji’, ja pričam o brisanju granica sa Kosovom, ja sam evropski građanin“.\n„Dobro je da budemo zajedno, da budemo za istim stolom, da ne prihvatamo stvari koje nas ometaju, i na kraju krajeva kvalitet života ne zavisi od načina kako se mi slažemo nego kako se dogovaramo”, rekao je Rama.\nTakođe, smatra da bi „mali Šengen“ tebalo nazvati Zapadnobalkanski šengen.\nKaže da je još pre pet godina dogovoreno priznavanje doploma za Albance u Srbiji, kao i da je posle posete Beogradu zastao kod Preševa i poručio Albancima koje je tu sreo „da se pripreme, jer će se njihove diplome uskoro priznavati“.


Izbjegli i raseljeni: Da li će donatorska konferencija riješiti problem\nIzbjeglički kamp Konik, foto iz arhive\nCrna Gora pokušava da trajno riješi problem izbjeglih i raseljenih lica kojih ima prema posljednjim zvaničnim podacima preko 13000.\nTome bi mogla da pomogne predstojeća donatorska konferencija planirana za narednu godinu nakojoj bi trebalo da bude prikupljeno preko 500 miliona eura za rješavanja izbjegličkih problema u regionu, što je definisano zajedničkom deklaracijom na održanoj ministarskoj konferenciji održanoj u Beogradu.\nPrema riječima komesara za izbjegla i raseljena lica Željka Šofranca obezbjeđenje novca za zbrinjavanje najugroženijih će zavisiti od spremnosti donatora, ali i spremnosti države da se kreditno zaduži.\n"Ono što je važno i da ne bi sijali preveliki optimizam treba naglasiti da su to okvirni prijedlozi svih zemalja pa i Crne Gore. Kolika će biti\nPotpisana Deklaracija o rešavanju izbegličkih problema\nzainteresovanost donatora po tom pitanju je takođe vrlo važno pitanje i koja će sve sredstva biti u trci za ove projekte – da li će to biti samo donatorska sredstva ili će države prihvatiti aranžmane sa Evropskom bankom za obnovu i razvoj koja daje kreditne odnose i to je nešto o čemu će se izjasniti svaka država i njihova ministarstva finansija", kaže Šofranac.\nNa pitanje da li bi eventualan uspjeh donatorske konferencije omogućio konačno rješavanje problema izbjeglih i raseljenih, Šofranac kaže da Crna Gora čini sve u cilju rješavanja tog pitanja o čemu govori produženje roka za izbor izbjeglih da li će prihvatiti novi pravni status stranca sa stalnim nastanjenjem ili će tražiti povratak.\n"Niko ne može reći ni u Crnoj Gori ni u međunarodnim institucijama da će se ovo pitanje riješiti na dobrobit svih u smislu da se taj problem 100 % riješi. Prosto je nemoguće da neko to kaže ali da će se u najboljoj mogućoj mjeri ići u rješenje ovog problema pogotovo kada su u pitanju ugrožena lica to će biti naš moto, kao i do sada", tvrdi Šofranac.\nSa konferencije o rješavanju izbjegličkih pitanja, Beograd, 7. novembar 2011\nU izbjegličkim organizacijama očekuju da donatorskim novcem budu zbrinute porodice koje se nalaze u najtežoj socioekonomskoj situaciji. Milenko Jovanović predsjednik Saveza udruženja izbjeglih i raseljenih, navodi da su takođe ključni problemi nezatvoreni kolektivni centri za izbjegle, posao i dokumenti.\n"Očekujemo da najveći broj ljudi na kvalitetan način riješi svoj status, kako u formalno pravnom smislu, prava na zaposlenje, rješavanje stambenog pitanja. Očekujemo da će se tim fondovima stvoriti mogućnost za nekakve mini biznise za ovu populaciju budući da se postojećim zakonima na neki način nesmetano omogućava prijavljivanje na Zavod za zapošljavanje, pristup tržištu rada, kao i domocilnom stanovništvu kada je zapošljavanje u državnoj upravi u pitanju", kaže Jovanović.\nDokumenti o državljanstvu veći problem\nDio izbjeglih i raseljenih je skeptičan prema dogovoru o donatorskoj konferenciji. Milorad Marijenović iz udruženja Patrija kaže da dosadašnje iskustvo pokazuje izbjegli i raseljeni nemaju mnogo koristi od donatorskih konferencija.\n"Veći je problem status dokumenta o državljanstvu a što se tiče donacija ja mislim da ta sredstva neće namijenjena prognanim i iseljenim licima jer u posljednjih 15 godina nijedno prognano ili raseljeno lice nije dobilo bilo kakvu donaciju u Crnoj Gori", naglašava Marijenović.\nGanija Pajazitaj iz udruženja izbjeglih Roma i Egipćana očekuje da se riješe elementarni problemi te populacije, a to je prije svega smještaj.\n"Najbitnije je da postoji smještaj za ove ljude koji žele da ostanu u Crnoj Gori, da imaju kuće od tvrdog materijala, struju, kupatilo, vodu a ne ono kako imaju već 12 godina. Većina nas i ne zna šta je topla voda. Oni koji žele da se vrate na svoje od toga nema ništa ljepše", kaže Pajazitaj.\nRok za regulisanje statusa izbjeglih i interno raseljenih u Crnoj Gori, ranije određen za 7. novembar, produžen je do kraja decembra naredne godine.\nMilena Radević and Milanka Terzić izbjeglice su s Kosova, smještenje u selu Kamenovo kod Budve, foto: Jasna Vukićević.\nPrema statistici Zavoda za zbrinjavanje izbjeglica, u Crnoj Gori ima još oko 8.000 raseljenih koji nisu započeli administrativno rješavanje svog statusa, a mi smo u Budvi provjerili kako se u praksi rješava administrativna procedura.\nRaseljenima iz Bosne, Hrvatske i sa Kosova koji su nastanjeni u Budvi u ovom procesu pomaže Crveni krst, kaže Ljiljana Ćetković:\n"Status izbjeglice i raseljenog lica je ukinut a oni moraju da se prijave za dobijanje statusa stranca i to mogu da učine do kraja 2012. godine."\nDo sredine ove godine preko 4.000 raseljenih iz BiH, Hrvatske i sa Kosova je podnijelo zahtjeve za sticanje statusa stranca sa stalnim nastanjenjem u Crnoj Gori Polovina je dobila potvrdan odgovor a oko 800 i crnogorsko državljanstvo.\nPrema evidenciji Zavoda za zbrinjavanje izbjeglica u Crnoj Gori ima oko 8.000 raseljenih koji nijesu podnijeli zahtjev za regulisanje statusa. Iskustvo Ljiljane Ćetković iz budvanskog Crvenog krsta govori da je za mnoge raseljene ova administrativna procedura skupa i nejasna.\n"Najviše se suočavaju sa finansijskim problemima i sa brojnim nejasnoćama. Oni moraju da se odreknu, u većini slučajeva svog državljanstva a imaju već papire u matičnoj državi. Tu je najveći problem", kaže Ljiljana Cvetković.\nPrava koja raseljeni dobijaju ovim statusom su zapošljavanje, obrazovanje, socijalna pomoć, zdravstveno i penzijsko osiguranje. No, posjeta najvećem romskom naselju u Budvi uvjerila nas je da mnogi raseljeni nijesu ni započeli rješavanje svog statusa u Crnoj Gori.


Životinjska republika [Tema: Imaginarna mjesta] - Fenomeni\nŽivotinjska republika [Tema: Imaginarna mjesta]\nAutor/ka: Žan Žakobe de Fremon de Ablankur March 27, 2013\nNalazi se na jednom ogromnom ostrvu nepoznate lokacije, naseljenom različitim vrstama divljih zvijeri i ptica koje su se otarasile čovjekove tiranije.\nPosjetioci će otkriti da ovo ostrvo odlikuju mnoge osobine opisane od strane klasičnih pjesnika: jagnjad se druže sa vukovima, sokolovi lete krilo uz krilo sa golubovima, labudovi su u društvu velikih otrovnih zmija, a ribe plivaju u pratnji dabrova i vidri.\nRepublikom vlada feniks, jedinstvena ptica čiji su ambsadori majmuni. Tigrovi i lavovi služe kao vojnici, guske i psi kao stražari, papagaji kao tumači, rode kao ljekari, a jednorog (usamljena životinja koju je Noje zaboravio za vrijeme potopa) ima funkciju glavnog toksikologa zaduženog za pronalaženje protivotrova za sve vrste otrova.\nDvije glavne religije postoje na ovom ostrvu: obožavanje sunca u koje vjeruje većina životinja, i obožavanje mjeseca, sekta sve većeg značaja koju unapređuju slonovi.\nPosjetioci se mogu diviti feniksovoj palati, u kojoj se odigravaju veličanstveni spektakli, uključujući „Razmetanje bojama“ rajskih ptica.\nNakon gušenja pobune koju su predvodile zmije i zastrašujuće otrovnice baziliske, Životinjskom republikom ponovo vlada mir.\nŽan Žakobe de Fremon de Ablankur: Supplement de l Historie Veritable de Lucien, Pariz, 1654)\nfeatured feniks Imaginarna mjesta životinjska republika\nŽan Žakobe de Fremon de Ablankur\nAnatomija Fenomena\tNije sve izgubljeno dok smo nezadovoljni sobom [Te…


Časovi informatike za osnovce na youtubu - RoditeljSrbija.com\nNaslovna » Deca » Školarci » Časovi informatike za osnovce na youtubu\nČasovi informatike za osnovce na youtubu:\nČasovi informatike za osnovce Časovi informatike za osnovce U okviru inicijative Programiraj! kreiran je program za petake i šestake na predmetu informatika i računarstvo, koji će se odvijati kroz video lekcije koje će đaci moći da prate na internetu.\nTim od 12 fakultetskih profesora i nastavnika srednjih i osnovnih škola, pretočio je gradivo za predmet računarstvo i informatika u video lekcije koje će đaci petog i šestog razreda osnove škole moći da prate na internetu.\nInicijativa Programiraj! u okviru koje je i nastao novi program za osnovce, pokrenuta je sa ciljem da se petacima i šestacima približi novi predmet koji je ovog leta izglasan kao obavezan.\nPredviđeno je da se učenici petog razreda bave vizuelnim programiranjem u nekom od programa lokalizovanih na srpski jezik, dok će učenici šestog razreda raditi u tekstualnom programskom jeziku, navodi Ministarstvo prosvete .\nU okviru nastavne teme računarstvo u petom i šestom razredu, očekuje se da učenici steknu osnovna programerska znanja i razvijaju algoritamski način mišljenja. Učenici će raditi na jednostavnim zadacima plitke algoritamske složenosti, prolazeći kroz sve osnovne koncepte i elemente programiranja.\nVideo lekcije su postavljene i na portalu fondacije Petlja, Moodle mreže Srbije, Društva za informatiku Srbije, na sajtu Ministarstva prosvete, kao i na YouTube kanalu inicijative Programiraj. Materijal je prilagođen i đacima sa oštećenim sluhom, titlovan je ćirilicom i latinicom, a trebalo bi da bude preveden i na jezike nacionalnih manjina.\nPored novog programa za đake, organizovana je i obuka za 60 nastavnika informatike iz svih 17 školskih uprava. Tim koji je kreirao novi program je tokom tri nedelje držao kurs nastavnicima kako bi ih uputili u korišćenje video lekcija, zadavanje zadataka za vežbu i sistem ocenjivanja. Plan je da tih 60 nastavnika nastave da obučavaju svoje kolege u drugim školama i gradovima.\nKurs za nastavnike biće i javno dostupan na sajtovima Moodle mreže Srbije, Društva za informatiku Srbije, Ministarstva prosvete, Fondacije Petlja i YouTube kanalu inicijative Programiraj.\nbesplatno casovi informatika internet nastavnici učenici youtube 2017-07-20\nPrethodni: Aktivnosti za poslednje nedelje trudnoće\nSledeći: Inkluzivno udruženje “Evo ruke”


Migrant uhapšen u Velikoj Kladuši osumnjičen za ubistvo pet osoba - Bportal.ba - Najvažnije vijesti iz BiH\nMigrant koji je prije dvije sedmice uhapšen u Velikoj Kladuši osumnjičen je za ubistvo petero ljudi u Makedoniji,piše Saff.\nMujo Koričić, komesar MUP-a Unsko-sanskog kantona, rekao je u Dnevniku RTVUSK da je dodatnom istragom otkriveno kako se uhapšenog migranta sumnjiči za ubistvo petero ljudi u sukobu migranata u Makedoniji.\nU zadnja četiri mjeseca u tom kantonu počinjeno je 250 kaznenih djela pokušaja ubistava, silovanja, teških krađa, krađa auta i provala, rekao je Koričić.\n– Stanje na graničnom prijelazu Maljevac je nepromijenjeno, nema incidenata, migranti su na istoj lokaciji – rekao je Koričić dodavši kako nema smisla tražiti od MUP-a da izmješta migrante koji ne ometaju saobraćaj.\nOznačeno: hapsenje, makedonija, migrant, pet ubistava, velika kladuša


Mladi su muzika – Somborski edukativni centar\nOdržano finale muzičkog festivala „Mladi su muzika“\nSomborski edukativni centar, u saradnji sa kancelarijama za mlade grada Sombora i opština Apatin i Vrbas, uz podršku Ministarstva omladine i sporta Republike Srbije, organizovali su u Kafe-baru „Panonski mornar“ finale muzičkog festivala „Mladi su muzika“. Velikom broju mladih, tokom četvoročasovnog programa, koji je protekao u odličnoj atmosferi, predstavila su Pročitaj više…\nSEC Sombor, Pre 8 godina 8. decembra 2014.\nFinale muzičkog festivala „Mladi su muzika“\nSomborski edukativni centar i Kancelarija za mlade grada Sombora uz podršku Ministarstva omladine i sporta Republike Srbije organizuje u subotu 06.12.2014. godine u Kafe baru „Panonski mornar“ sa početkom u 21h FINALE muzičkog festivala “Mladi su muzika”. Zainteresovani bendovi/sastavi sa teritorije grada Sombora treba do četvrtka 04. decembra do 14 Pročitaj više…\nSEC Sombor, Pre 8 godina 26. novembra 2014.\nOdržano drugo polufinalno veče „Mladi su muzika“ u Apatinu\nSomborski edukativni centar i Kancelarija za mlade opštine Apatin, uz podršku Ministarstva omladine i sporta Republike Srbije u petak 21. novembra 2014. godine, organizovali su u Rok-baru „Bermudski trougao“ polufinale muzičkog festivala „Mladi su muzika“. Velikom broju prisutnih, većinom mladih, obratili su se Srđan Vlaškalić i Veselin Mašić, predsednik Somborskog Pročitaj više…\nSEC Sombor, Pre 8 godina 24. novembra 2014.\nOdržano prvo polufinalno veče „Mladi su muzika“ u Vrbasu\nSomborski edukativni centar i Kancelarija za mlade opštine Vrbas uz podršku Ministarstva omladine i sporta Republike Srbije u subotu 15. novembra u Pivnici „Belfast“ u Vrbasu organizovali su polufinale muzičkog festivala „Mladi su muzika“. U odličnoj atmosferi, više od 100 većinom mladih iz Vrbasa i okolnih naselja, zabavljala su odlična Pročitaj više…\nSEC Sombor, Pre 8 godina 23. novembra 2014.\nMladi su muzika (Apatin)\nSomborski edukativni centar i Kancelarija za mlade opštine Apatin uz podršku Ministarstva omladine i sporta Republike Srbije organizuje u petak 21.11.2014. godine u Rock-baru „Bermudski trougao“ (Kružni nasip br. 61) sa početkom u 21h polufinale muzičkog festivala “Mladi su muzika”. Zainteresovani bendovi/sastavi sa teritorije opštine Apatin treba do srede 19. novembra Pročitaj više…\nSEC Sombor, Pre 8 godina 12. novembra 2014.\nMladi su muzika (Vrbas)\nSomborski edukativni centar i Kancelarija za mlade opštine Vrbas uz podršku Ministarstva omladine i sporta Republike Srbije organizuje u subotu 15.11.2014. godine u Pivnici Belfast sa početkom u 21h polufinale muzičkog festivala „Mladi su muzika“. Zainteresovani bendovi/sastavi sa teritorije opštine Vrbas treba do četvrtka 13. novembra do 14 časova da Pročitaj više…


Poslovna aktivnost u eurozoni na dvomjesečnom minimumu – The PRESTIGE\nPoslovna aktivnost u eurozoni pala je na dvomjesečni minimum u januaru usljed pooštravanja mjera ograničenja u koroni, preliminarni su rezultati istraživanja analitičke kompanije IHS Markit.\nMarkitov kompozitni indeks menadžera nabavke PMI za eurozonu, koji obuhvata i proizvodni i uslužni sektor, pao je na 47,5 poena u januaru sa decembarskog nivoa od 49,1 poena, prenosi CNBC. Pokazatelj ispod 50 bodova znači smanjenje aktivnosti.\nChris Williamson, glavni ekonomista za poslovne analize u IHS Markitu, kaže da je, po svemu sudeći, pad eurozone u recesiju s dvostrukim dnom sve neizbježniji.\n– Pooštrena ograničenja zbog Covid-19 uzela su dodatni danak preduzećima u januaru. Proizvodnja je ubrzala pad, vođena pogoršanjem situacije u uslužnom sektoru i opadanjem rasta proizvodnje na najniži nivo tokom dosadašnje sedmodmjesečnog perioda oporavku u tom sektoru, naveo je on u izvještaju.\nSplasnula inflacija u EU i eurozoni\nPrva obveznica Grčke od početka dužničke krize izazvala haos na tržištu\nNezaposlenost u eurozoni najniža od jula 2009.\nSve zemlje EU će morati da uvedu euro\nGuverner centralne banke Češke: Spremni smo za uvođenje eura\nInflacija u eurozoni premašila četiri odsto


Evropske vođe rekle "da", na potezu "Majka svih parlamenata" - BIGportal.ba\nEvropske vođe rekle “da”, na potezu “Majka svih parlamenata”\n18 Oktobra, 2019 18 Oktobra, 2019 0108\nEvropske vođe su na samitu u Briselu jednoglasno odobrili sporazum o Bregzitu, čime on sada zvanično može da ide britanskom parlamentu na ratifikaciju.\nIz kancelarije predsednika Evropskog saveta objavljeno je u Tviter poruci da su vođe odobrile deklaraciju o britanskom izlasku iz EU.\nEvropski lideri su pozvale institucije EU da preduzmu korake da osiguraju da sporazum može da počne da se primenjuje od 1. novembra, ali su istovremeno naglasili da žele da partnerstvo sa Velikom Britanijom u buduće bude što je moguće bliskije.\nBritanski premijer Boris Džonson obećao je da će izvesti zemlju iz EU 31. oktobra i izjavio da današnji sporazum znači da nije potrebno dalje odlaganje.\nAgencije podsećaju da je potrebno da se i Britanski parlament saglasi i da je prethodni sporazum koji je usaglasila premijerka Tereza Mej bio odbijen tri puta u tom telu. Džonsonovi politički rivali i neki ključni saveznici rekli su da neće podržati najnoviji sporazum.\nPredsednik Evropske komisije Žan Klod Junker i britanski premijer Boris Džonson saopštili su danas u u Briselu da je postignut dogovor o Bregzitu, o izlasku Velike Britanije iz članstva u EU.\n“Postigli smo sporazum koji je uravnotežen i pravedan za Veliku Britaniji i EU”, rekao je Junker.\nDžonson je rekao da je postignut “odličan sporazum”.\nBritanski parlament je odlučio da u subotu održi sednicu na kojoj će poslanici glasati o novom sporazumu o Bregzitu.\nProtiv sporazuma su se izjasnile opozicione Laburistička stranka i proevropske Liberalne demokrate, Bregzit stranka kao i saveznik vladajućih konzervativaca severnoirska Demokratska unionistička partija.\nS obzirom na to da Severnoirska partija koja podržava manjinsku vladu konzervativaca u parlamentu planira da glasa protiv sporazuma, Džonsonu će biti potrebna podrška nekih poslanika laburista, naklonjenih Bregzitu, da bi sporazum prošao.\nBritanski premijer Boris Džonson izjavio je da je uveren da će britanski poslanici na vanrednom zasedanju parlamenta u subotu podržati sporazum o Bregzitu koji je dogovorio sa Evropskom unijom.\n“Veoma sam uveren u to da kada moje kolege u parlamentu prouče ovaj sporazum, oni glasaće za njega u subotu”, rekao je Džonson novinarima u Briselu, preneo je Rojters.\n“Mislim da nema razloga za odlaganje. Trebalo bi da nastavimo i obavimo to do 31. oktobra”, zaključio je Džonson.\nBanke dijele milione od prodaje Medicinske elektronike\nAli prvo – zona bezbjednosti\n“Sirija, Libija, Irak, Jugoslavija; Počnite od sebe”\nM. 4 Decembra, 2021 4 Decembra, 2021\nSlovenija uoči praznika uvela nove zabrane\nZemljotres na Svetoj gori\nZatresao se Peru\nSpavanje u istom krevetu s djecom pozitivno utječe i na roditelje i na djecu\nZgodni sin Borisa Bekera: Jedan je od najpoželjnijih muškaraca u Britaniji, žene lude za njim\nPoraz Srbije u kvalifikacija za SP\nOtkriveni neočekivani simptomi omikron soja i kliničke slike\nVelika akcija SIPE u Zenici, na meti gradonačelnik\nNjemačka uvodi božićni lokdaun za nevakcinisane\nOmikron soj: Veća zaraznost – manji broj teških slučajeva\nĐoković ne može sam – Hrvatska u finalu Dejvis kupa\nVanja A 3 Decembra, 2021 3 Decembra, 2021


Da li će BIP opstati?\nBaš na dan kada je fudbalski klub Crvena zvezda u Beogradu igrala svoj prvi meč u Ligi Evrope sa rumunskim Klužom, moj drugar Pera i ja smo se obreli u pabu „Berlin Monro“ u Cetinjskoj.\nZa tačno sedam dana predstavnici Vlade, Unije poslodavaca Srbije i reprezentativnih sindikata počeće pregovore o minimalnoj ceni rada u narednoj godini. U pregovore o visini minimalne zarade socijalni partneri u Srbiji ulaze sa potpuno suprotstavljenim pozicijama.\nRasizam na Banovom brdu\nU subotu je na Banovom brdu u Beogradu odigrana utakmica prvog kola fudbalske Superlige Srbije između gradskih rivala Čukaričkog i Voždovca, koju su domaći rešili u svoju korist rezultatom 2:1.\nNedavno je turske firma „Kentkart“, angažovana na naplati karata u javnom prevozu u Beogradu, obelodanila da će u pratnji njihovih kontrolora biti i „licencirano obezbeđenje kompanije Profi Team Plus“.\nNa površini između tržnog centra „Staklenac“ i pešačkog prelaza ka Narodnom pozorištu u Beogradu zasađeno je desetak sadnica jasena.\nNasilje na Adi i manjak empatije\nBeogradska policija je u subotu saopštila da je uhapsila muškarca osumnjičenog da je na Adi Ciganliji udario ženu nogom u glavu.\nUsled popuštanja propisanih mera zbog epidemije korona virusa noćni život posle punih 15 meseci polako počinje da se vraća u normalu. Kafići i pabovi koji imaju bašte mogu da rade sve do jutra a klubovi u zatvorenom prostoru do sat vremena posle ponoći.\nVacićevo „rimsko salutiranje“\nU medijima je ovih dana osvanuo snimak Miše Vacića, predsednika Srpske desnice na kome se vidi kako govori pred grupom ljudi u zatvorenom prostoru.\nPesma koja je promenila sve\n„God Save the Queen“ nije prva pesma britanske pank grupe Sex Pistols koju sam čuo. Prva je bila „Pretty Vacant“, emitovana na talasima Studija B u ranim jutarnjim časovima 1. januara 1989. godine.\nNevešto vađenje za Ljotića\nEpilog recitovanja stihova koračnica kvislinškog „Srpskog dobrovoljačkog korpusa“ Dimitrija Ljotića na svečanosti u Beogradu posvećenoj Danu pobede nad fašizmom, je da niko nije pozvan na odgovornost zbog tog skandaloznog i uvredljivog čina.\nOpština Zemun je donela odluku da se u blizini Dunavskog keja, tačnije pored solitera koji se popularno nazivaju „belaći“, izgradi parking na zelenoj površini koja pripada ulicama Kej oslobođenja i Karađorđeva.\nFrontmen i pevač grupe Sex Pistols, Džoni Roten zapretio je nedavno da će tužiti producentsku kuću koja snima TV seriju o tom slavnom bendu.\nPravdoljubivost nije anarhizam\nNa moju kolumnu „Izvršiteljski banditizam“ reagovao je u rubrici Dijalog gospodin Milan Uzelac.\nU 15 pokušaju izvršiteljska kancelarija Vesne Marković uspela je da uz asistenciju policije iz stana u naselju Bežanijska kosa u Beogradu izbaci porodicu penzionisanog pukovnika Gojka Lalovića i tako je ostavi bez krova nad glavom.


13. decembar, 2018.\nDanas je u hotelu Hilton u Beogradu održana sada već tradicionalna manifestacija ’’Prvi tim’’ na kojoj su proglašeni najbolji akteri jesenje polusezone 2018/19 u okviru Super lige Srbije.\nZajednica klubova Super lige i Prve lige Srbije i TV Arena sport i ove sezone je organizovala manifestaciju ’’Prvi tim’’ na kojoj je proglašen idealni tim jesenjeg dela takmičenja u okviru Super lige Srbije u sezoni 2018/19. Idealnih jedanaest birali su njihovi direktni rivali, kapiteni superligaških ekipa i šefovi stručnih štabova, što ovom izboru daje veliki značaj. Bila je to treća dodela ovih priznanja, nakon događaja koji su upriličeni prošlog decembra i na kraju prethodne sezone.\nIdealni tim jesenje polusezone čine sledeći igrači: Milan Borjan (Crvena zvezda), Filip Stojković (Crvena zvezda), Miroslav Bogosavac (Čukarički), Nemanja R. Miletić (Partizan), Miloš Degenek (Crvena zvezda), El Fardu Ben (Crvena zvezda), Nikola Drinčić (Radnički Niš), Marko Marin (Crvena zvezda), Danilo Pantić (Partizan), Nermin Haskić (Radnički Niš) i Aleksa Vukanović (Napredak).\nILUSTRACIJA: TV Arena sport\nZa najperspektivnijeg igrača Super lige Srbije izabran je napadač Čukaričkog Slobodan Tedić, a za najhumanijeg napadač Crvene zvezde Milan Pavkov. Kao trener sa najdužim stažom u našem elitnom rangu takmičenja nagradu je dobio i šef stručnog štaba lučanske Mladosti Nenad Milovanović.


pravosudje.ba | Nove metodologije rada u sudovima u Mostaru, Trebinju i Širokom Brijegu\nNove metodologije rada u sudovima u Mostaru, Trebinju i Širokom Brijegu\nVisoko sudsko i tužilačko vijeće BIH nastavlja sa provođenjem aktivnosti na unaprjeđenju kvalitete pravosuđa.\nPredstavnici VSTV BiH i eksperti iz Nizozemske, od 16. do 18. novembra 2020. godine, bili su u posjeti sudovima u Mostaru, Trebinju i Širokom Brijegu kako bi sa predsjednicima sudova i sudijama razgovarali o metodologijama unaprjeđenja rada pravosudnih institucija.\nVSTV BIH do sada je, uz podršku podršku Vlade Norveške i u saradnji sa Sudskom administracijom Norveške i Sudskim vijećem Nizozemske, a u okviru Projekta unapređenja kvaliteta pravosuđa, razvio niz metodologija i alata za efikasniji rad sudova, a u nekim od njih, već se intenzivno primjenjuju.\nU Općinskom sudu u Širokom Brijegu, Kantonalnom sudu u Širokom Brijegu, Okružnom sudu u Trebinju, Osnovnom sudu u Trebinju, Kantonalnom sudu u Mostaru i Općinskom sudu u Mostaru, pripremnljeni su nacrti memoranduma o saradnji između sudova, a u pojedinim sudovima već su kreirane i smjernice za postupanje u parničnim postupcima. Tema sastanaka bila je i upravljanje sudom i odjeljenjem, organizaciona kultura i timski rad.\nKao dodatni alati, a u cilju postizanja učinkovitijeg i kvalitetnijeg rada, već se primjenjuju i kontrolne liste za prethodno ispitivanje tužbe te plan pripremnog ročišta.\nNove metodologije i alati za cilj imaju olakšati rad prvenstveno sudijama, a potom i svim drugim sudskim djelatnicima, ubrzati sudske postupke, smanjiti broj zaostalih predmeta te u konačnici, doprinijeti kreiranju pravosudnog sistema kojem će građani i građanke vjerovati.\nTokom održanih sastanaka analizirani su dosadašnji rezultati, ali kreirani i planovi rada za naredni period, jer kako je zaključeno tokom sastanaka, samo kontinuiranim djelovanjem moguće je postići vidljive promjene.\nProces primjene novih radnih metoda i mehanizama, prvobitno je započet u sudovima u Sarajevu i Banjoj Luci te se nakon postizanja primjenjivih i održivih rezultata proširio i na druge sudove na području cijele BiH.\nSastanci i sve aktivnosti VSTV BiH organizuju se uz poštivanje propisanih epidemioloških mjera za sprječavanje pojave i širenja virusa COVID – 19.


“Soft Skills Academy – You can’t download everything” | Anglozine\nMay 21, 2016 May 22, 2016 Anglozine 0\nOrganizacija studenata elektrotehnike Evrope, lokalni komitet Novi Sad (EESTEC LC Novi Sad), organizuje trodnevni seminar Soft Skills Academy. Ovaj projekat će trajati od 27. do 29. maja 2016. godine, a namenjen je studentima svih fakulteta, viših i visokih škola sa teritorije grada Novog Sada.\nTokom seminara, 30 odabranih studenata će imaju priliku da pohađaju radionice i predavanja na temu “Lični autoritet i uticaj na druge”, pri čemu će steći veštine potrebne za napredovanje u budućoj karijeri. Polaznici će imati priliku da dobiju savete na temu motivacije, inspiracije, podsticanja, kako sebe tako i drugih, kao i ostvarivanja ciljeva kroz metode predstavljanja, pregovaranja, ubeđivanja i saradnje sa drugima. Kroz interakciju trener – učesnici, kao i kroz simuliranje određenih realnih situacija, učesnici mogu uočiti mnogo više detalja, uspešnije zapamtiti i usvojiti pruženo znanje.\nLink za prijavu će se nalaziti na sajtu www.ssa.eestecns.org i fejsbuk stranici Soft Skills Academy i biće otvorene do 20.5.2016. Nakon tri produktivna i ispunjena dana, učesnici će biti nagrađeni sertifikatom kao dokazom da su uspešno savladali datu temu.\nPrustov upitnik: Laura Barna


Apel crnogorskih poslanika za odobrenje pregovora s EU\nSjednica Odbora za međunarodne odnose i evropske integracije\nCrna Gora treba da otpočne pregovore o članstvu u jedinstvena je poruka Evropskoj uniji poslanika vlasti i opozicije članova Odbora za međunarodne odnose i evropske integracije.\nDržave članice Evropske unije raspravljaju o tome da li će podržati preporuku Evropske komisije o otvaranju pregovora o članstvu sa Crnom Gorom, a rasprava će trajati sve do 25. juna kada će biti održan sastanak ministara opštih poslova Evropske unije, saopštio šef pregovaračkog tima Aleksandar Pejović na sjednici Odbora za međunarodne odnose i evropske integracije.\nČlanovi Odbora su jedinstveno apelovali da se Crnoj Gori odobri početak pregovora jer kako je rečeno, jedino na taj način će država krenuti u svobuhvatne reforme ključnih oblasti kao što je vladavina prava i borba protiv organizovanog kriminala i korupcije.\n"Da i sa ovog skupa uputimo apel i poruku da Crna Gora treba da dobije konkretan datum pregovora, da treba da počne pregovore, da u Crnoj Gori onda kada počne pregovore ništa neće biti kao što je bilo prije, da otvaranje 23 i 24 poglavlja koristi čitavom društvu, da eventualno neotvaranje ova dva poglavlja ide u prilog nekome ko zagovara da stanje ostane kakvo je danas", kaže Vasilije Lalošević iz Socijalističke narodne partije.\nPoslanici su raspravljali o posljednjim poruka iz Evropske komisije koje bacaju sjenku sumnje da će se sve države članice složiti o početku pregovora sa Crnom Gorom.\nAndrija Pejović je saopštio da će se ključna odluka donijeti na ministarskom sastanku, a da o Crnoj Gori najvjerovatnije neće biti rasprave na Evropskom savjetu koji će uslijediti par dana kasnije.\n"Ministri koji su zaduženi za opšte i vanjske poslove će 25 i 26. juna imati raspravu i tu će se donijeti odluka koja će kasnije najvjerovatnije biti proslijeđena Evropskom savjetu. Ne vjerujem, međutim, da će doći do neke raprave na samom savjetu jer će to tijelo imati mnogo važnije teme kao što su euro zona, kriza i donošenje odluka. Imaćemo i te rezultate izbora u Grčjkoj i u Francuskoj", naveo je Pejović.\nŠta je doprinijelo da među zemljama Evropske unije bude rezervi prema otpočinjanju pregovora sa Crnom Gorom, poslanici različito percipiraju. Predrag Bulatović iz SNP-a ocjenjuje da rezerva postoji kod Švedske:\n"Znači da se ne radi o špekulacijama. Dovoljno je pročitati šta je napisao Karl Bilt koji jeste uticajan u međunarodnoj politici. Švedska ima rezerve u pogledu primjene propisa, to je centralno pitanje, a te rezerve imali su oni u decembru. Samo da se prisjetimo."\n"Švedska se najviše pominje ovih dana. Morate imati na umu da je Švedska zemlja koja se najviše zalaže za proširenje. Dakle, ona je do sada pokazala zaista izuzetan nivo posvećenosti i posebno razumijevanja za Zapadni Balkan. Ne samo za veliko proširenje na istok Evrope nego posebno za širenje na Balkan", naveo je, pak, šef pregovračkog tima Crne Gore sa Evropskom unijom Aleksandar Pejović.\nMiodrag Vuković iz Demokratske partije socijalista je ocjenio da je eventualna rezerva švedske pogrešna i to povezao sa greškom te zemlje tokom utakmice rukometnih reprezentacija kada je puštena pogrešna crnogorska himna.\n"Nadam se da će nas Šveđani bolje upoznati pa neće biti novih prilika da nam se izvinjavaju, da nam poture himnu koja nije himna naše države nego da znaju koja je himna države Crne Gore. To je samo metafora, možda neprijatna da se suočimo sa stvarnošću da nas mnogi nedovoljno dobro poznaju", kaže Vuković.\nI pored jedinstvene poruke i apela da Crna Gora treba da otpočne pregovore različita je percepcija vlasti i opozicije o dosadašnjem sprovođenju reformi i ispunjenja uslova za novi nivo integracija. Genci Nimanbegu iz albanske partije Forca je konstatovao:\n"Ako se dobije datum pregovora to se ne treba smatrati isključivo kao pobjeda vlasti a ako ih ne dobijemo ni kao poraz vlasti. Iako vlast ima najveću odgovornost."


Revija Kolubara broj 167 - Mart 2008\nIli predavanje koje je učiteljica Jasmina B. održala svojim đacima, učenicima prvog razreda osnovne škole „Sveti Simeon Mirotočivi” u mestu N. a u povodu jednostranog proglašenja nezavisnosti Kosova (1 komentar)\nSrbin sa Banije, Jugosloven po opredeljenju, ratnik NOR-a, komunist po uverenju, graditelj i stvaralac po osnovnoj vokaciji, general po činu – Đura – Đuka Ljiljak, dvadesetogodišnji generalni direktor „Krušika” (2 komentara)\nSmrt profesora Živote Filipovića zabeležile su novine. Zarad potpunije slike o Filipovićevom pedagoškom i književničkom radu, neka mi bude dopušteno da ponešto dodam. (2 komentara)\nValjevski Romi, oni sa Baira, a tu su bili uključeni i ostali Romi koji su stanovali u Valjevu, pa i poneki iz drugih mesta, najčešće iz Beograda, učestvovali su u pripremama, a i u izvođenju programa. (1 komentar)\nZa Borisa Tadića je u Valjevskoj opštini 3. februara glasao 30.591 birač odnosno 54.40 odsto. U toj „finalnoj utakmici” za predsedničku dužnost Tomislavu Nikoliću je svoj glas dao 25.641 Valjevac (45,60 odsto). (1 komentar)\nU galeriji Kulturnog centra Šabac poslednjeg dana februara otvorena je godišnja izložba fotografija Foto kino kluba Valjevo. (1 komentar)\nPobeda Borisa Tadića u senci samoproglašene nezavisnosti Kosova * Mitinzi, demonstracije, destrukcije * Tamnavski ratari u Veroni * Prizemljenje Pokreta za Valjevo * Novi Valjevski muzej – kulturni događaj 2007\nArs Vivendi 167


Bezbednosna rešenja prilagođena vašim potrebama\nGlavna stranica O nama Blog Bezbednosna rešenja prilagođena vašim potrebama\nKompanije više ne preispituju važnost informacione bezbednosti; međutim, one se ovom temom detaljnije bave samo onda kada se određena pretnja već pojavi. Zsolt Pótor, viši rukovodilac za prodaju rešenja u kompaniji Softline, objasnio je zašto ovo predstavlja problem i zašto je za neku kompaniju skuplje da na incident reaguje nego da pokuša da ga spreči.\n„Kao i mnoge druge discipline, kompanije često previđaju IT bezbednost sve dok se ne dogodi nešto loše – na primer, uspešan napad ili neki drugi incident koji dovode do finansijske i druge štete. Međutim, kada dođe do napada sa interneta, kompanije često počinju da kupuju sve vrste bezbednosnih proizvoda i rešenja, bez prethodne pažljive procene. To znači da, uprkos celokupnom uloženom vremenu i novcu, ovi sistemi neće moći dobro da rade jedni sa drugima, a pored toga često i znatno otežavaju rad korisnika. Iskustvo pokazuje da se bezbednost pre svega posmatra kao IT projekat, uprkos tome što se propisna IT bezbednost ne može sprovesti bez uključivanja i saradnje drugih funkcionalnih oblasti kompanije. Današnja očekivanja u pogledu IT bezbednosti vođena su potrebama poslovanja, uključujući obim i snagu šifrovanja, kao i politike saradnje sa spoljnim korisnicima.\nU centralnoj i istočnoj Evropi, proboj u smeru prelaska na cloud sisteme započeo je pre 3–5 godina. Ovaj pomak imao je znatan uticaj i na oblast bezbednosti. Proizvodi i usluge koji su se koristili za obezbeđivanje postojećih sistema više ne mogu da pruže zaštitu za nova cloud rešenja. U idealnom slučaju, bezbednosni aspekti se pri projektovanju IT infrastrukture obavezno uzimaju u obzir od samog početka, u suprotnom, propisni sistemi mogu da se implementiraju samo na mnogo naprednijim resursima i sa izvesnim zakašnjenjem. Međutim, trenutno iskustvo pokazuje da se u današnje vreme bezbednost retko kada nalazi u prva tri faktora koja kompanije razmatraju pri izboru IT infrastrukture.\nBezbedne osnove i skalabilnost\nKao i kod gradnje kuće, ako se u fazi projektovanja različiti elementi međusobno ne usklade, sve kasnije promene dovešće do znatno većih troškova i velikih kašnjenja u odnosu na prvobitni plan. Međutim, ako uložimo neophodno vreme i ekspertizu u procenu i planiranje, dobićemo okruženje koje je potpuno usklađeno sa našim poslovnim potrebama.\n„Uz pomoć cloud rešenja mogu se projektovati i implementirati izuzetno pouzdana i prilagodljiva okruženja, u kojima je ključna skalabilnost. To znači više od povećanja performansi ili broja postojećih i budućih korisnika, jer će infrastruktura biti skalabilna i u pogledu bezbednosti. Ove elemente možemo posmatrati kao module koji se neometano integrišu jedni sa drugima. Naravno, odgovarajuće osnove su od ključnog značaja za uspešan rad“, objašnjava ovaj stručnjak.\nPrilagođena ili opšta rešenja?\nProjektovanje sveobuhvatnog sistema IT bezbednosti uvek započinje pažljivom i specifičnom procenom, kako bi se obezbedile personalizovane preporuke. Međutim, postoje neka opšta rešenja kojima se omogućava osnovna bezbednost za organizacije svih veličina i u svim sektorima.\n„Za pristup podacima, dvostruka provera identiteta je minimalno bezbednosno rešenje, koje svojim korisnicima preporučujemo kao osnovni element sistema. Danas je prijavljivanje na interfejs nekog bankarskog sistema na mreži nešto što se podrazumeva, pa zašto bismo onda svoje kritične poslovne podatke i informacije posmatrali drugačije? Naravno, svako bezbednosno rešenje prilagođavamo imajući u vidu korisničko iskustvo, jer je važno da nijedno rešenje koje planiramo da uvedemo ne predstavlja teret korisnicima i da ni na koji način ne ometa njihovu produktivnost. Postoje načini da se korisnicima obezbedi samouslužno resetovanje lozinki, čime se istovremeno omogućavaju i fleksibilnost i bezbednost. Korišćenjem dvostruke provere identiteta i sistemske evidencije, ovo se može obavljati brzo i bezbedno, bez pomoći administratora sistema“, objašnjava Zsolt Pótor.\nTakve fleksibilne kontrole i podešavanja u okviru upravljanja dozvolama često omogućavaju gotovo potpunu transparentnost rešenja. Na taj način, kompanije mogu da obezbede da korisnici imaju pristup samo onome što im je zaista potrebno za obavljanje posla, pri čemu se timski rad i pristup resursima kompanije i dalje odvijaju neometano i na praktičan način.